recursal/SuperWikiNEXT-32B huggingface dataset:
**幸福傳聲基金會**（英文：**BlessVision Foundation**）係香港一間慈善機構，2016年10月6號創立。基金會致力推動各項慈善工作、生命教育同人道關懷。亦同電影公司合作，成為關懷同行夥伴，舉辦公開場同專題講座，配合電影內容帶出發人深省嘅訊息，幫助心靈創傷嘅朋友。更推動「人道關懷」，舉辦課程、講座、電影分享會、海外關懷行動等，關心人口販賣、現代奴役等國際社會問題。另外，逢星期一晚上10:30喺香港商業電台雷霆881有一個「點算幸福」節目，邀請唔同嘉賓分享走出心靈底谷嘅故事，療癒聽眾心靈。

簡介
--

幸福傳聲基金會藉住媒體製作同流動媒體平台「傳聲筒」MP3機，喺唔同國家同地方傳播幸福嘅信息，並召募唔同人士受訓成為專業義工團隊，將傳愛嘅使命付諸行動。以媒體結合關懷，生命影響生命，喚醒人類愛心同良知，帶來社會嘅轉化，重建人類嘅普世價值。受過「幸福傳聲基金會」培訓嘅義工，會安排到唔同社區嘅家庭、醫院、安老院同海外災區進行心靈關顧同重建工作。

願景
--

喺黑暗嘅地方帶來光明，安慰受傷困苦嘅心靈，喺天災人禍頻繁嘅年代，以媒體平台配合人道關懷嘅工作，喚醒人類嘅愛心同良知， 恢復人類心靈嘅健康，重建愛嘅世界。

目的
--

建立無界限嘅安慰同治癒嘅流動媒體平台「傳聲筒」，隨時隨地傳播幸福嘅信息，將光明帶到給幽暗處、受傷同被剝削嘅心靈，幫助佢哋重獲自由。栽培同發展專業嘅心靈關顧義工隊，以行動配合平台喺世界活出愛。

幸福傳聲關懷行動
--------

為關心唔同病患同心靈憂困嘅朋友，可以喺黑暗中遇見光明，得到幸福快樂，幸福傳聲基金會策動名為「幸福傳聲關懷行動」，由三個核心行動組成：

1. 定期製作唔同主題嘅心靈節目，喺各平台播出，帶來心靈醫治同安慰。
2. 將優質心靈節目放入《傳聲筒》MP3機，定期派發畀有需要人士，成為一份貼心嘅關懷工具。
3. 定期專業培訓有心志嘅義工，配合《傳聲筒》MP3機，以探訪走入社區，成為其他人嘅同行者。

治癒電影
----

幸福傳聲基金會同香港嘅電影公司合作，致力推動能夠撫慰人心嘅電影，舉辦公開場同專題講座，透過電影內容傳遞正面訊息。為配合唔同嘅電影，亦會策劃唔同主題嘅媒體關懷行動。

* 《我愛你！》
* 《4拍4家族》
* 《燈火闌珊》
* 《白日青春》
* 《流水落花》
* 《販膚俗子》
* 《一路瞳行》
* 《媽媽的神奇小子》
* 《聽見歌 再唱》
* 《迷途花生醬》
* 《惡搞便當反「激」戰》
* 《淪落人》
* 《我的破嗝Miss》
* 《兄弟班》
* 《非同凡響》
* 《3​個小生去送殯》
* 《黃金花》
* 《奇蹟男孩》
* 《爸不得回家》
* 《天堂小屋》
* 《玩轉身後字》
* 《求生走佬Family》

幸福傳聲筒
-----

幸福傳聲筒MP3機係一部流動關懷平台，專為長期病患者、病者家屬同臨終者而設嘅一部福音播放工具，承載永恆嘅愛同祝福，五大內容包括：

1. 幸福傳聲筒：電台節目《幸福傳聲筒》15集生命故事
2. 天父的情書：三位生命見證：演藝人喬宏、90後美少女鄭凱尹同愛心天使何燕珊。收錄梁永善牧師分享：苦難有價
3. 我的禱告：面對死亡同病患嘅禱告、詩歌同分享，收錄楊牧谷牧師嘅「病榻聖言」
4. 幸福詩歌集：40首詩歌，每一首都係由唔同嘅生命經歷編寫
5. 靈情日記：收錄創世電視製作嘅靈情日記《馬太福音》

病童關懷計劃
------

長期病患嘅幼童一般都需要接受一段較長嘅治療時間，佢哋嘅生活圈子只可以喺屋企同醫院，唔可以返幼稚園讀書，噉樣對小朋友嘅社交同情緒等各方面嘅發展都受到影響。為咗支援長期病患幼童同家長喺心靈同生活適應上嘅需要，幸福傳聲基金會有退咗休嘅校長，為二至六歲患咗癌症嘅病童，開辦一啲簡單嘅學習班，令到病童有社交學習嘅機會，同時亦有專業人士同過來人向家長分享資訊。

出面網頁
----

* 幸福傳聲基金會嘅官方網站 Edit this at Wikidata
* 幸福傳聲基金會嘅Facebook頁 改維基數據
* YouTube上面嘅幸福傳聲基金會嘅頻道
* 幸福傳聲基金會嘅Instagram頁 改維基數據

參考
--

1. ↑  〈Mercer 手記 幸福傳聲基金會推關懷行動 沈祖堯剖白自身 「心靈小屋」〉. 原著喺2017年10月2號歸檔. 喺2017年9月22號搵到.
2. ↑  出席電影「爸不得回家」的慈善首映禮
3. ↑  人口販賣近在咫尺 喚起信徒覺醒憐憫
4. ↑  「覺醒．憐憫」會議關注人口販賣 以寬恕的心對待奴役
5. ↑  2017覺醒•憐憫會議 關注現代人口販賣趨勢
6. ↑  〈你不孤獨 透過MP3和義工等途徑傳播主愛〉. 原著喺2017年10月2號歸檔. 喺2017年9月22號搵到.
7. ↑  〈基督教服務: 幸福傳聲筒 讓上帝的話流傳〉. 原著喺2017年10月3號歸檔. 喺2017年9月22號搵到.
戰區游泳館
標準池
 **戰區游泳館**（粵拼：zin3 keoi1 jau4 wing6 gun2）
，又叫**戰區泳館**，係中國廣東廣州嘅大型泳池，1995年起好，位置喺越秀區五羊新城寺右新馬路70號（廣州軍區體育館東邊隔籬條涌邊）。

佢亦係中國人民解放軍南部戰區屬下嘅泳館。

史
-

呢間泳場係1995年由中國人民解放軍屬下嘅軍人俱樂部喺起緊體育館嘅配套設施時順手搞出嚟，初期凈限解放軍部隊做游水鍛煉用途，直到2000年，由於健美俱樂部負責接手，令游泳館轉型成面向公眾嘅機構。

泳館喺啱成立無耐一直嗌過**軍區游泳場**個名。直到2016年2月1號，泳場因受到中國人民解放軍南部戰區空軍基地宣佈喺廣州成立而改名做**戰區游泳館**。

開放時間
----

呢間游水場有分開幾個場次開放。時間分別係：

* 清晨上晝場：07:00～13:30
* 晏晝晚黑場：14:30～21:30

以上場次當中：

* 兒童池同娃娃池分別凈限喺每年5～9月及每年5～8月開放；行雷天時唔開。
* 雖然標準池喺每年12月到第二年2月會有另行通知開放時間，但水温低過9℃（48.2℉，282.15K）時唔開檔。

設施
--

戰區游泳館入面有一個標準池、一個兒童池同一個娃娃池。

水深
* 標準池：1.4m～2.0m
* 兒童池：0.8m～1.1m
* 娃娃池：0.4m～0.7m

攷
-

1. ↑  广州军区游泳场健美乐苑[*失咗效嘅鏈*] 赶集网
2. ↑  睇埋呢個網址 互聯網檔案館嘅歸檔，歸檔日期2020年3月27號，.同佢嘅發佈時間
3. ↑  〈中国人民解放军战区成立大会在北京举行〉. 新华网. 2016-02-01.
**霍廣賢(Fock Kwong Yin, Henry)**，香港高等教育界人士，而家係香港浸會大學學生事務處輔導長。佢因為恐嚇同打壓大學生就社會同政制問題表達意見，而得到一啲媒體嘅關注。

學歷
--

* 浸會書院地理系（香港浸會大學升格前）
* 香港中文大學市場學哲學博士

公職同經歷
-----

* 香港O2O電子商務總會創會顧問團成員
* 香港浸會大學工商管理學院市場學系系主任

早年經歷
----

喺一份香港浸會大學嘅校友通訊入面，佢曾經接受訪問，提到佢讀小學嗰陣經常要見訓導主任。當年喺兩間大學嘅入學試失手，之後先入咗浸會書院，之後喺浸會書院遇到自己後來嘅老婆。

佢之後曾經投身產品及市場營銷行業，之前去到1994年加入香港城市理工學院（香港城市大學前身）做全職講師，1999年開始同時修讀香港中文大學市場學哲學博士課程，2004年畢業，去到2009年重返浸大，之後仲香港浸會大學工商管理學院市場學系系主任。

喺學術界，佢亦曾經做過Service Industries Journal 、Psychology & Marketing等期刊嘅編輯委員會成員。

爭議
--

### 涉嫌先恐嚇學生，再運用權力對學生處分

浸大學生會自2020年「斷莊」後，新莊於2023年4月上任。惟浸大校方之後聲稱接獲對學生會嘅投訴，話佢地對「過去事件」嘅描述誇大、偏頗，喺無比機會學生解釋、又無透露投訴人身份或詳細內容嘅情況下對學生進行紀律處分，其中包括四名幹事參與包括學生會等學生組織，變相將學生會幹事會取消資格。受害學生批評校方處理手法欠程序公義、唔尊重學生自治，又反駁學校嘅指控，佢哋嘅政綱入面嘅資料，都係搵自網上報導嘅客觀事實，「絕非誇大或缺乏事實根據」。

部分前幹事組成「聯合上訴平台」，之後發佈一條同校方會面時嘅錄音，指有浸大高層當時向同學稱：「喺呢度再講多少少個人感受，你哋可以有好多抗爭，但你記住一樣嘢，你打我一拳，我一定踢返你一腳。咁搞落去呢，學生會就好慘。」同學質疑，浸大該名高層對學生作出言語恐嚇，唔符合社會嘅標準同價值觀，亦違反咗大學辦學宗旨。平台強調，學生會嘅目標一直唔係同校方對抗或者「打學校高層一拳」，仲指成員係請辭之前一直忠實履行職責，努力同校方保持合作關係。唔同媒體都披露，恐嚇學生嘅浸大高層，正係霍廣賢。

事件被揭發後，浸大去到同年10月擴大處分，一人被罰 80 小時校內服務、一人被罰停學一學期、兩人被罰停學一年，又要求學生寫「反思日記」、「道歉信」，以羞辱學生。被罰學生之一戴嘉平指，停學處分係「純粹為報復提出問題的學生」，對校方徹底失望。曾在浸會大學新聞系任教多年嘅杜耀明亦形容浸大做法係反教育，完全係訓導學生做相反嘅嘢，以牙還牙亦絕唔係嘅教育原則。

### 阻撓紀念傘運9周年

2023年9月28號係雨傘運動九周年，有三名浸會大學學生喺校園入面默站，身上貼咗啲黃絲帶同埋寫住中文、英文、韓文嘅標語紙。有啲經過嘅學生主動去了解，同埋領取咗啲黃絲帶。但和平嘅活動只係進行咗10分鐘，包括霍廣賢在內嘅校方高層就迅速介入，話學生嘅行動冇經批准，話佢哋「非法派黃絲帶」，然後阻止佢哋嘅行動。校方高層亦批評學生「搞大龍鳳」，又阻止記者拍攝。之後，三名學生就被帶走去校內房間。有啲網民批評同質疑校方嘅做法，話 「學生企喺度，無主動派嘢，犯什麼法?」、「連默站都要干預，本市如何復常？」

參考
--

1. 1 2 3 4 5  〈浸大人的薪火傳承〉. 《《浸大訊》- 香港浸會大學校友事務處》 (香港中文). 喺2023-10-29搵到.
2. ↑  〈創會成員+贊助人 – 香港O2O電子商務總會〉 (香港中文). 喺2023-10-29搵到.
3. 1 2  "Dr. Fock Kwong Yin Henry". *paward.hkbu.edu.hk*. 喺2023-10-29搵到.
4. ↑  〈浸大學生會四幹事「被剝奪參與校政權利」16個月 新莊變相「被解散」 | 獨媒報導〉. 《獨立媒體》. 2023-04-18. 喺2023-10-29搵到.
5. ↑  〈浸大教員向學生會稱「你打我一拳，我一定踢返你一腳」 | 獨媒報導〉. 《獨立媒體》. 2023-05-20. 喺2023-10-29搵到.
6. ↑  〈浸大學生會公開校方錄音 「打我一拳必踢你一腳」 - 20230521 - 港聞〉. 《明報新聞網 - 每日明報 daily news》 (繁體中文). 喺2023-10-29搵到.
7. ↑  Janep\_au (2023-05-20). 〈有聲⎟浸大高層涉恐嚇前學生會幹事：你打我一拳，我一定踢返你一腳〉. 《棱角媒體》 (香港中文). 喺2023-10-29搵到.
8. ↑  〈處分學生｜公開高層「威嚇」錄音 四浸大生被罰80小時校內服務至停學一年 - 集誌社〉 (美國英文). 2023-10-24. 喺2023-10-29搵到.
9. ↑  〈因公開教職員對話錄音被停學一年 被罰學生首開腔：對校方徹底失望〉. *Radio Free Asia* (香港中文). 喺2023-10-29搵到.
10. ↑  《追新聞》記者 (2023-09-28). 〈傘運9周年｜浸大三學生校園默站被帶走 網民轟企喺度犯咩法？〉. 《追新聞》 (臺灣中文). 喺2023-10-29搵到.
**天河城廣場**係廣東天河城（集團）股份有限公司開發同經營管理嘅一套大型商業建築，喺中國廣州市天河區天河路，對住天河體育中心，附近有好多嘅商業廣場連埋一齊，形成廣州最繁榮嘅三個商業圈之一嘅天河城商圈。

介紹
--

天河城廣場係由1個購物中心、1個甲級寫字樓、1個高端酒店同埋1個綠化廣場組成，總建築面積達33.69萬平方米。其中購物中心同埋寫字樓專案已經起完並投入使用，酒店項目宜家重喺度起緊。

### 天河城購物中心

內文：天河城
天河城購物中心係中國大陸最早營運嘅大型購物中心（Shopping Mall），佢係1996年8月18號正式開張。購物中心樓有10層咁高，其中地上便有7層、地庫3層，總建築面積約16萬平方米。負1樓同地上7樓係商業經營場地，建築面積約11萬平方米。地下2、3樓係停車場。入面包含左名牌商品專賣、食肆、戲院同埋電子遊戲等眾多嘅消費場所，入面嘅租戶超過300家，而且有天河城百貨（原天貿南大）同埋永旺（吉之島）等幾間大型百貨公司。

天河城購物中心係2006年1月12號被廣東省工商行政管理局授予為廣東省著名商標。 

### 粵海天河城大廈

粵海天河城大廈係一座甲級嘅寫字樓，係天河城廣場嘅東面，係香港巴馬丹拿國際公司同埋廣州市設計院一齊建築設計，2007年2月1號落成並交付使用。成棟樓195米，樓嘅外牆以銀色高性能環保Low-E低反光玻璃配合縱橫向噴塗鋁條框架組成，一共45樓，係5個辦公區內配置左22台高速客梯，總建築面積大概10.3萬平方米。物業管理用「單一業權、只租唔買」嘅經營方式，專案係驗收半年後就有6成單位租咗出去，而且90%嘅租戶都係全球500強企業華南地區嘅區域總部。

### 粵海喜來登酒店

粵海喜來登酒店係廣東天河城（集團）股份有限公司同埋喜達屋酒店及度假酒店國際集團係2006年簽訂嘅合作協定嘅酒店項目，佢係由天河城集團負責起嘅，喜達屋集團輸入品牌及管理，工程喺當年開始施工。項目喺天河城廣場西面，為滿足喜來登酒店嘅需要，施工方面動用咗408公斤炸藥爆破拆咗原天河城西塔嘅地上四層樓，爆破時監測到每立方米空氣懸浮顆粒得0.5毫克，被行內稱為「中國環保第一爆」。新樓建築面積大概有6萬平方米，合共38樓，級別係五星級大酒店，合共供應445間客房，並且有餐廳、大型會議空間、健體中心、水療、康樂同埋遊泳池等設施，係2011年7月開業。。

附近嘅交通
-----

天河城廣場係喺廣州嘅新城市中軸線上，天河路、體育西路同埋天河南一路分列廣場北、西、南部。東面都有港灣式嘅巴士站，有27條普通路綫、4條高峰路綫同埋12條夜班路綫經過；廣場嘅下面有地鐵連接隧道，有兩條地鐵線路喺依度交匯；重有，東面嘅宏城廣場有好多個大型樓盤巴士嘅停泊點。

參攷
--

1. ↑  〈繼天河城商圈之後 "第四商圈"短期耐好難形成〉. 《資訊時報》. 喺2008-10-11搵到.
2. ↑  〈天河城廣場〉. 廣州市新聞中心. 原著喺2008-11-19歸檔. 喺2008-09-27搵到.
3. ↑  〈粵海天河城大廈竣工〉. 《南方都市報》. 原著喺2007-10-22歸檔. 喺2008-10-10搵到.
4. ↑  〈粵海天河城大廈精心樹立總部經濟基地品牌〉. 天河區經貿局. 喺2008-10-10搵到.`{{cite web}}`: CS1 maint: url-status (link)
5. ↑  〈喜來登酒店將進駐天河城西塔〉. 《南方日報》. 喺2008-10-11搵到.
6. ↑  〈中國環保第一爆 廣州天河城西塔拆除成功〉. 中國國際廣播電臺線上. 原著喺2016-10-24歸檔. 喺2008-10-11搵到.
7. ↑  〈喜來登酒店正式進駐天河城〉. 華南商業網. 喺2008-10-11搵到.`{{cite web}}`: CS1 maint: url-status (link)
8. ↑  〈廣州新城市中軸線規劃出爐〉. 《新快報》. 喺2008-10-11搵到.

出面網頁
----


維基同享有多媒體嘅嘢：  
**Teemall**

* 天河城官方網站
* 粵海天河城大廈

| * 睇
* 傾
* 改
廣州嘅摩天大廈 |
| --- |
| 
* 中華國際中心 (270 m)
* 中信廣場 (390 m)
* 正佳環市中心 (269 m)
* 廣晟國際大廈 (360 m)
* 廣東國際大廈 (200 m)
* 廣州周大福金融中心 (530 m)
* 廣州國際金融中心(438 m)
* 利通廣場 (302 m)
* 大都會廣場 (182 m)
* 珠江城大廈 (309 m)
* 廣東電信廣場 (260 m)
* 富力中心 (243 m)
* 天河城廣場 (195 m)
* 維多利廣場 (222 m)

 |
搵緊數據結構嘅話，請睇「**樹 (數據結構)**」。
美洲杉係最高嘅一種樹。
**樹**（粵拼：**syu6**），文言又叫**木**（粵拼：**muk6**），係一啲好大棵嘅多年生木質植物，通常屬於喬木。雖然一棵樹最少要有幾大係無定嘅，但一般都認為成長咗嘅樹會有6米高。樹幹上面會有叉開大條嘅樹枝。同其他植物比較，樹長命好多。有啲樹生到有成百米高，可以有幾千年命。

樹係自然體系一個好重要嘅部份。農業上亦都有種樹，例如蘋果樹、荔枝樹之類。樹亦都響民間傳說度扮演好重要嘅角色。

灌木樹
2015年有報告估計地球上大約有3萬億棵大樹，當中約1.39萬億棵喺熱帶同亞熱帶，6100億棵喺溫帶，7400億棵喺圍繞北極嘅北方森林。同11000年前比，人類活動已經搞到啲樹嘅數量少咗一半。依家人類每年消除約150億棵樹，同種番約50億棵。

參考
--

1. ↑  "Earth's trees number 'three trillion'". *BBC News*. 2015-09-03. 喺2015-09-05搵到.
2. ↑  Crowther, T. W.; Glick, H. B.; Covey, K. R.; Bettigole, C.; Maynard, D. S.; Thomas, S. M.; Smith, J. R.; Hintler, G.; Duguid, M. C.; Amatulli, G.; Tuanmu, M.-N.; Jetz, W.; Salas, C.; Stam, C.; Piotto, D.; Tavani, R.; Green, S.; Bruce, G.; Williams, S. J.; Wiser, S. K.; Huber, M. O.; Hengeveld, G. M.; Nabuurs, G.-J.; Tikhonova, E.; Borchardt, P.; Li, C.-F.; Powrie, L. W.; Fischer, M.; Hemp, A.; Homeier, J.; Cho, P.; Vibrans, A. C.; Umunay, P. M.; Piao, S. L.; Rowe, C. W.; Ashton, M. S.; Crane, P. R.; Bradford, M. A. (2015-09-02). "Mapping tree density at a global scale". *Nature*. **525** (7568): 201–205. doi:10.1038/nature14967.

維基同享有多媒體嘅嘢：  
 **樹**
中華殉道聖人堂
**中華殉道聖人堂**（英文：**Chinese Martyrs Catholic Church**），當地粵語天主教徒簡稱**聖人堂**、**CMCC** 或者 **CMC**，係加拿大萬錦嘅一個主要講粵語嘅天主教堂區，本來叫**中華殉道真福堂**（Blessed Chinese Martyrs Chinese Catholic Mission，簡稱真福堂或者 BCM），2000年10月1號中華殉道真福封聖之後改名。佢係多倫多總教區入面第二個華人堂區；技術上可以話係嘉模聖母堂嘅分堂。

建築
--

教堂建築物1994年起好，係三層建築，地面兩層，地庫一層。大禮堂喺地面同樓上騎樓，但係兩部分並唔互通，要出走廊上落樓梯再入過去；地庫就有個小禮堂。入面本來冇𨋢，但係後來加咗。

大禮堂係現代扇形設計，但係前面嘅窗裝咗中國畫風格嘅彩色玻璃，畫嘅係芥子嘅比喻、野百合花嘅比喻同七件聖事，前面嘅十字聖像本來冇，係2006年之後先後來加上去。

堂區
--

喺1987年建堂嗰陣，佢本來並冇堂址，而係係借學校嚟做主日彌撒，亦都唔係喺萬錦，而係喺士嘉堡，目前喺萬錦嘅堂址係1993年開始起，1994年起好。

佢用中華殉道做名係因為喺1987年計劃建堂嗰陣，時任主教要求用華裔聖人做名，但係當時未有華裔聖人，所以就用咗當時仲係真福品嘅全部120個中華殉道者做名。

堂區本來冇特定嘅修會派神父，2007年開始，教區同耀漢小兄弟會傾掂，而今gaa1嗰度所有嘅神父都係嗰個會派嚟。

北區分堂
----

2022年，中華殉道聖人堂獲多倫多總教區北區主教批准以屬下分支嘅形式，喺新市開一個 ｢北區華人牧民中心｣，正式改名叫**北區華人聖若翰堂**（St. John the Baptist Northern Chinese Catholic Mission）。

出面網頁
----

* 中華殉道聖人堂嘅官方網站

睇埋
--

* 嘉模聖母堂 (加拿大)
* 聖曹桂英堂

註
-

1. ↑  當時臺裔嘅本堂神父本來打算跟臺灣簡稱 ｢華福堂｣，但係呢個簡稱喺粵語從來都冇用過。
2. ↑  〈馬太福音〉13章31-32節（基督教和合本：〈太〉13:31-32、天主教思高本：〈瑪〉十三31-32）.
3. ↑  〈馬太福音〉6章25-34節（基督教和合本：〈太〉6:25-34、天主教思高本：〈瑪〉六25-34）.

攷
-

1. 1 2  尹雅白 (2012). 〈加拿大傳教生活的回憶〉 (繁體中文). 喺2023年10月6號搵到.
2. 1 2  葉少玲. 〈「中華殉道真福堂」的誕生〉 (繁體中文). 喺2023年10月6號搵到.
3. 1 2 3  中華殉道聖人堂. 〈堂區歷史〉 (英文). Archdiocese of Toronto. 喺2023年10月6號搵到.
4. ↑  〈彩窗設計〉 (香港中文). 中華殉道聖人堂. 原著喺2007年8月23號歸檔. 喺2023年11月10號搵到.
5. ↑  鄧建衛. 〈天主教北區華人聖若翰堂簡史〉 (繁體中文). Archdiocese of Toronto. 喺2023年10月6號搵到.
**廣州蘭圃**（粵拼：gwong2 zau1 laan4 pou2）係中國廣東省廣州市越秀區嘅一間公園，係中國內地第一間主要種蘭花嘅主題公園，之前係**廣州植物標本園**gwong2 zau1 zik6 mat6 biu1 bun2 jyun4。

地理位置
----

東邊靠住解放北路，越秀公園嘅對面；南邊靠住蘭圃路；西邊靠住先賢清真寺；北邊靠住環市西路，草暖公園嘅對面。

簡介
--

呢間公園嘅佔地面積係5公頃。而公園入面嘅植物方面，喺初期係種咗好多植物響度，直到1957年先至改種蘭花，後嚟經過擴大同翻新，先至變咗間出名嘅公園。而呢間公園入面嘅種植方面，分開咗蘭花培植地同寄生蘭培植地兩個。而成間公園入面，有成百幾種嘅蘭花響度，而盆栽就有成萬幾盆，另外重有4000幾盆其它名貴花卉響度。而公園入面嘅建築就好似蘇州入面嘅園林噉。

景區
--

呢間公園分開咗5個景區嘅，其中呢五個景區合成嚟講，就係符合抑揚嘅風格。其中第一景區（入口到景園門）係個狹長且封閉嘅空間，凈係嘅啲人睇到嘅嘢先至到；而第二景區（園景門→蘭香生滿路亭）係一個開闊嘅空間，入面有曲折嘅水石庭、草石庭同埋棚、榭、廊、亭嘅典雅建築；第三景區（路亭→小橋流水杜鵑山和竹籬茅舍）係一個四面綠樹成蔭嘅、蘭香逼人嘅園林空間，入面有很多以蘭花為題嘅題字、詩詞石刻，重有小橋流水、山石湧泉呢啲噉嘅嘢；而第四景區又係一個開闊嘅空間，入面擺住蘭花嘅名貴品同以蘭花嚟做主題嘅字畫。而最後一個景區就係幾有南方自然山水特色嘅芳草園、同埋明鏡閣、及野屋嘅景區。

附近嘅交通
-----

* 巴士：
越秀公園站
* 地鐵：
2號綫：越秀公園站
一條普通嘅數獨謎題...... 同個答案（紅色嗰啲係由玩家填落去嘅數）。
  唔好同**掃毒**搞亂。
**數獨**sou3 duk6（英文：**sudoku / number place**；日文：**数独**すうどく(sūdoku)）係種組合性嘅邏輯解謎遊戲。數獨有好多隻進階變種，喺最基本上，一條標準嘅數獨謎題會

* 有個 9 × 9 嘅**方陣**，個方陣分做 9 個**細方陣**（boxes / blocks），每個細方陣 3 格 × 3 格；
* 某啲格經已有數喺裏面；
* 玩家要做嘅嘢係將數字填入方陣嘅空格嗰度，目標係要令方陣每條直行有齊 1 至 9、每條橫行有齊 1 至 9、同埋每個 3 × 3 細方陣入面有齊 1 至 9；
* 噉講即係話，一條解咗嘅數獨謎題會係個拉丁方陣（Latin square）；

數獨謎題有唔少畀人覺得係得意嘅數學特性：數獨謎題可以用某啲演算法解，又可以用相對簡單嘅演算法創造；數獨謎題嘅呢啲數學特性，仲吸引咗好多數學同電腦科學嘅工作者研究佢哋。

數獨源於 19 世紀：19 世紀經已有法國嘅報紙喺度出啲類似數獨嘅遊戲俾讀者玩，而早喺 1979 年經已有美國建築師喺度整數獨遊戲；打後數獨喺 1980 年代由日本一間整遊戲嘅公司 Nikoli 普及化，最後令數獨呢種遊戲擴散到全世界，而日本人幫呢種遊戲改嗰個名－**數獨**－就畀人一路用到而家。到咗廿一世紀初，數獨已經風行全世界，由日本至印度至歐洲都有人搞數獨比賽。

演算法
---

一個數獨遊戲可以用相對簡單嘅演算法產生，例如以下呢段虛擬碼：

```
 產生一個 9 × 9 嘅拉丁方陣，而且每個 3 × 3 嘅細方陣都有齊 1 至 9；
 while 完結條件未達到，係噉做
   是但攞走方陣當中其中一個數字；
   用演算法檢查吓呢個方陣仲有冇可能解到；
   if 個方陣冇可能解到或者有多過一個可能答案， *# 一個整得好嘅數獨遊戲會淨係得一個可能答案。*
     將攞走咗嗰個數字擺返返去；
   if 完結條件達到 *# 完結條件係「經已總共攞走咗 n 個數字」，當中 n 數值愈大，個遊戲難度愈高。*
     結束程式；
```

因為數獨遊戲容易產生，所以有好多網站同應用程式都能夠輕易係噉整出俾玩家花費時間嘅數獨遊戲，令數獨成為咗一種大受歡迎嘅消遣方式。

註釋
--

1. ↑  呢點搞到好多人以為數獨起源自日本。

睇埋
--

* 算獨
* 順獨
* 解謎遊戲
* 拉丁方陣
* 組合爆發

參考資料
----

1. ↑  Arnoldy, Ben. "Sudoku Strategies". *The Christian Science Monitor*.
2. ↑  Schaschek, Sarah (March 22, 2006). "Sudoku champ's surprise victory". *The Prague Post*.
3. ↑  Lawler, E. L. (1985). The Traveling Salesman Problem: A Guided Tour of Combinatorial Optimization. West Sussex: John Wiley & Sons.
4. ↑  Hayes, Brian (2006). "Unwed Numbers". *American Scientist*. 94 (1): 12-15.
5. ↑  Smith, David (May 15, 2005). "So you thought Sudoku came from the Land of the Rising Sun..." *The Observer*.
6. 1 2  Sudoku Generator Algorithm. *101 Computing.net*.

### 書目

* Delahaye, Jean-Paul, "The Science Behind Sudoku", *Scientific American*, June 2006.
* Provan, J. Scott, "Sudoku: Strategy Versus Structure", *American Mathematical Monthly*, October 2009. Published also as a University of North Carolina technical report UNC/STOR/08/04, 2008.

外部連結
----


維基同享有多媒體嘅嘢：  
**sudoku**

* *Eurosudoku.com*.
* 'Father of Sudoku' puzzles next move (BBC).
波地
九龍灣公園第1期健身經及兒童遊樂場
公園第一期內水池，已停用多時，用作擺放花盆，並用鐵欄圍封
**九龍灣公園**（英文：**Kowloon Bay Park**）係香港一公園同遊樂場，喺九龍灣啟禮道，行政上歸觀塘區。佔地四公頃一，喺2005年3月30號啟用。設施有草地球場、 欖球場、 單車徑、場，以及十一人天然草足球場、欖球場、七人人造草地足球場。

主要設施
----

公園分為兩邊，一邊有天然草地球場同人造草球場，另一邊就有一個單車場。

### 天然草地球場

公園嘅天然草地球場可用作進行足球同欖球球類運動，於2005年5月3號啟用。

2009/10年球季，香港足球總會將九龍灣公園草地球場，分配畀愉園及大中兩支甲組球會作主場。

### 人造草球場

公園嘅人造草球場係一個七人人造草球場，於2005年4月1號啟用。

### 單車場

註
-

1. 1 2 3  〈九龍灣公園今日正式啟用 - 新聞公報〉. 原著喺2012年10月23號歸檔. 喺2009年7月18號搵到.
2. ↑  BMA甲組足球聯賽 愉園主場迎戰傑志
3. ↑  〈甲組球會主場分配@大中官方網頁〉. 原著喺2020年9月8號歸檔. 喺2009年9月24號搵到.

出面網頁
----

* 官方網頁


座標: 22°19′38″N 114°12′36″E﻿ / ﻿22.3271°N 114.21°E﻿ / 22.3271; 114.21
從出面望過去廣東科學中心嘅樣正面背面
 **廣東科學中心**（粵拼：gwong2 dung1 fo1 hok6 zung1 sam1）
（英文：**Guangdong Science Center**）係中國廣東廣州嘅一間有科普教育、科技成果展示、國際學術交流同科普旅遊等4大功能嘅教育基地，亦係廣東地區實施科教興粵同人才強省戰略、提高全民科學文化素養嘅大型綜合性科學場館。喺2008年9月26號開放，位置喺番禺大學城西南角嘅科普路同外環西路之間嚿地皮入邊。

佢既係廣州嘅城市名片，又係廣東科技成果展示嘅緊要窗口，甚至係中國同亞洲地區最大嘅科普教育基地之一。展館嘅口號係「親近科學　擁抱未來」。

史
-

中國大陸喺1978年改革開放後，廣東冇乜大型科技活動場館。廣東省委同省政府一直諗住搞間世界級嘅科學中心，但嗰時因為經濟落後，加上生產技術能力比較低，所以一直未搞到。直到1996年，嗰時廣東省省長盧瑞華話要搞間大型科學綜合活動場地及現代化嘅科學中心，而省政府喺1997年正式批准咗呢項決議，喺省政府嘅領導下，省府辦公廳、省發改委、省財政廳、省建設廳同省科技廳等有關廳局、廣州市政府一齊搞咗廣東科學中心專案建設工作領導小組。設計方案一直揀咗好耐，最後揀中「木棉花造型嘅科技航母」方案而設計。建築喺2004年3月28號正式開工，工程先後有50幾間單位嚟參加起呢間嘢，直到2008年夏天搞好。同年9月26號，建築正式開放。

概況
--

* 佔地面積：450,000m²
* 建築面積：13.75m²
* 入面有10個主題展館、480幾件展品、4座影院。
* 其中四座影院包括：
IMAX、4D、球幕、虛擬航行動感技術嘅影院。
* 出面有將自然、藝術同科技夾埋一齊嘅室外科學探索樂園。包括：
8公頃嘅生態湖、2000幾種嶺南特色植物、60幾種室外展項。
* 從出面望去成間建築個樣，正面好似銀兩，背面好似並排嘅4座輪船，上空睇落去（從東向西望）好似個木棉花噉。

佈局
--

間嘢總共有4層樓，包括地上3層樓同地下1層樓。

* 0樓主要係展覽館西邊嘅親水平台同建築中間嘅中庭為主
* 1樓主要係科學探索商舖、個人或團體及電影售票處、重有其它接待同埋入場服務。
* 2樓主要係探索奧秘展館同特殊影院為主
* 3樓主要係文化同科技展館為主

### 展館分佈

實驗與發現館
喺展館2樓東南角，入面以科學史上重要嘅科學發現做線索，展示出科學嘅發展歷程。重體驗到伽利略、牛頓、法拉第等一系列科學家嘅偉大發現過程。

兒童天地館
喺展館2樓南邊，入面專門向未夠12歲啲細路搞互動遊戲、角色扮演、情景體驗入面一邊玩科學，一邊探索科學，入面有超市、安全屋、畫室、水電站、汽車廠、麵包屋等設施都有齊，但佢哋都係清一色卡通版。嗰度既係細路嘅「成年人世界」，又係細路嘅歡樂學堂。

數碼世界館
喺展館2樓西南角，入面以電腦、網絡、通信、數字娛樂嘅展覽為主，可以通過數字技術知識同日常應用而感受佢哋嘅魅力。

交通世界館
喺展館2樓西南角，入面專門搞汽車嘅工作原理同埋最新嘅汽車文化同技術，重有將來嘅城市交通係點。入面可以搞拆解同組裝汽車，甚至模擬駕駛、模擬車禍同翻車。

綠色家園館
喺展館2樓西邊，入面專門搞同介紹嶺南生態同自然生態環境變遷規律同各種生態危機，災害劇場嘅部分場景可以模擬到好似《超強颱風》、《驚濤駭浪》、《2012》等一系列災難電影嘅效果。

飛天之夢館
喺展館2樓西邊，入面專門搞航空同航天嘅知識同技術，及中國航天事業攞到嘅成就。入面有模擬坐滑翔機同熱氣球、重可以搞航天訓練同模擬太空漫步同模擬坐鎮航天發射中心等等一系列航天啲嘢。

人與健康館
喺展館2樓西北角，入面專門講人體嘅內臟結構同宣揚健康概念，重有解開健康之謎。

感知與思維館
喺展館2樓西北角，入面通過觀眾嘅一系列感知活動，將腦科學同心理學等學科內容相結合，等觀眾知多啲大腦同探索思維嘅神秘領域同親歷感知嘅奇妙體驗過程。

嶺南科技縱橫館
喺展館3樓西北角，入面專門講廣東從遠古到而家6000幾年嚟嘅科技發展同成就。

世博廣東館回遷展
喺展館3樓北邊，入面以2010年世博會廣東館做展覽，既用咗廣東嘅傳統特色，又用咗高科技嘅手法同諗法演繹咗人隊綠色生活嘅追求。但比2010年世博嗰時多咗綠色世博同低碳廣東啲嘢。

戶外科學探索樂園
喺展館出邊嚿地附近，搞咗60幾個經典嘅科普展覽項目，種咗2000幾種嶺南特色嘅植物同有自我淨化功能嘅人工湖。

門票同開放時間
-------

開放時間
* 平時：09:30～16:30
* 週末或節假日：09:30～17:00
* 逢每禮拜一閉館

門票
間場館雖然1樓同0樓係免費，但2樓及以上樓層必須要有門票先可以入去。其中：

* 成人票每位￥60。
* 6＜歲數≤18（包括參加入境遊嘅青少年，但要有有效身份證明文件）／1.2m＜身高≤1.5m嘅細路／全日制大學本科或以下學歷啲人（要有有效嘅學生證）／60≤歲數≤64（要有本人有效證件）／傷殘人士（包括雙下肢殘疾、智力殘疾、盲人，但至少要有位陪護人員陪同）：半票
* 歲數≤6（要出示有效證件）／身高≤1.2m（要度身高）／歲數≥65（要有本人有效證件）／現役或退役軍人或軍隊離退休幹部（要有軍官證）／殘疾人（要有殘疾證）／俾民政部門按規定而確定嘅低保救助對象（要有低保證）／五保戶（要有農村五保供養證）：免票
* 親子套票￥70，但要包括一位大人同一位1.2m＜身高≤1.5m嘅細路。
* 家庭套票￥120，但要包括兩位大人同一位1.2m＜身高≤1.5m嘅細路。
* 凡係活動當日咁啱撞正你嘅生日，畀身份證可以免費換展館門票，而同行親友（最多≤5位）當日買展館門票半票。
* IMAX、4D、球幕、虛擬航行動感技術影院要另外收錢，唔互通。
IMAX影院￥40／人；4D影院￥30／人；球幕影院￥35／人；虛擬航行動感技術影院￥25／人。
4D影院同虛擬航行動感技術影院有心臟病、高血壓、腦出血患者唔可以入場。
IMAX影院同球幕影院，最多限帶一位身高≤1.2m嘅細路免費入場。
4D影院同科技影院冇免票，科技影院一律全票。

附近嘅交通
-----

* 巴士
大學城（科學中心）總站
* 自駕車
地面馬路：喺崙頭-生物島-大學城隧道或小洲便橋出嚟之後轉右一直行到督就到。
高速：行南沙港快速，到大學城站出，跟住向前行到大學城外環西路之後轉左，一直行到督就到。

出面網頁
----

* 广东科学中心官网
唔好同**自閉症**搞亂。
**自閉症譜系**（英文：**autism spectrum**）包括咗一柞精神障礙，患者通常會喺同人相處上有困難、興趣有限、同埋行為模式（例如慣咗一個做法唔肯轉變）。

亞氏保加症
-----

內文：亞氏保加症
亞氏保加症（英文：Asperger syndrome 簡稱：AS）係一種自閉症譜系，患者一般智力正常，甚至高過正常，語言能力發展大致正常，但喺社交溝通同埋人際關係上出現一啲發展障礙。

佢嘅重要特徵係社交同埋非言語交際嘅困難，同時興趣狹窄同重複特定行為，但相較於其他泛自閉症障礙，仍然相對保有語言同認知發展。通常亞氏保加症患者智力正常，有好多人 IQ 偏高，具有某啲方面嘅天賦，極少人屬高 IQ。但患者經常語言表達方式異常等狀況，間唔中會發出怪聲，但並唔會作為診斷依據。症狀一般喺兩歲前出現，會一世，研究並冇所謂有效嘅治療方法，有相當嘅專業研究傾向呢個屬於性格特質，只係一種異於常人嘅思考同行為模式，視乎多定少。

睇埋
--

* 認知
* 習慣
* 學者症候群
* 鏡神經細胞

攷
-

1. ↑  〈存档副本〉 (PDF). 原著 (PDF)喺2016年10月19號歸檔. 喺2021年1月2號搵到.
2. ↑  〈亞氏保加症兒童家長指引 甚麼是亞氏保加症？〉. 香港教育城. 原著喺2013-05-30歸檔. 喺2013-04-17搵到.

|  |  |
| --- | --- |
| Stub icon | 呢篇同心理學相關嘅文係楔位文。歡迎幫維基百科擴寫佢。睇 • 論 • 改 • 歷 |
佳士拿大廈屋宇代表作
The New York Central's 20th Century Limited Hudson 4-6-4 Streamlined Locomotive (c. 1939)流綫形火車
鮮艷家居
天花頂花飾大窗
運用幾何圖案雕塑
**飾藝風**，講舊時時款趨向，美術、產品、木土都偏向表現機械，講求對稱、幾何綫條、平滑、流綫形，好用人工物料。出自法文**Arts Décoratifs**，西文短稱**Art Deco**甚至**Deco**，得自一九二五年，巴黎現代裝飾美術及産業美術國際博覧會 。初見法國一戰前，二十世紀一十年代。歐美二十年代至高峯，三十年代末落。唔止歐美，個款亦見於全世界。

末落皆因世界大蕭條，而到二戰就無晒喇。呢段時間趨向更着重功能，更少裝飾。

飾藝風並無一定準測，定義出來亦會互相矛盾，由此可知，祇不過籠統描述當時趨向。話就機械，有時石屎樓嵌入浮雕，有時當代傢俬工藝品嵌入名貴物料。

去到六十年代，就有過一陣復興。時至今日都係靈感來源，珠寶、室內裝飾、時裝時有所現。而美國紐約當時所起摩天大廈，好似佳士拿大廈、帝國大廈咁，仍可見到飾藝風特色。

史
-

飾藝一字原於一八五八年法國。一八七五年， 匠人得到王家認可地位，傢俬、紡織、珠寶、玻璃等都受惠。甚至飾藝甚至變為王家學院名。一九〇一年成立飾藝人學會。嗰陣德國出口平價傢私，遇着法國民族主義，飾藝復興。一九一一年提出，一九一二年舉辦博覧會，要時款作品，唔要古式。推遲至一九一四年，又遇着打仗。至終一九二五年先搞得成。自此，飾藝就風行遍世界。

物料
--

新物料亦屬於飾藝風重要特色。

起屋改用石屎，起出來有更多變化。鋼筋石屎更加堅固，唔使咁多柱。

技術進步可以大量生產。窗更加大，更加堅固。

物品、傢俬、建築又開始用鋁，更加之輕。

設計
--

飾藝並非純機械形，有時亦會添入異國風情，中國、日本、印度、波斯、古埃及、瑪雅等。早期亦有混入天然物料，尤其特別兼奢華。後尾又有分成兩派，一派量產，一派逐件手工。

室內色彩更加豐富，更加鮮明，會用撞色。花紋以花為主。

攷
-

1. ↑  "Art Deco: A Research Guide". *The New York Public Library*. 喺2023-11-15搵到.
2. ↑  Benton, Benton & Wood 2003, p. 16. harv error: no target: CITEREFBentonBentonWood2003 (help)
3. ↑  Tubach, Surya (2018-09-18). "What Is Art Deco?". *Artsy* (英文). 喺2023-11-15搵到.
4. ↑  "Art Deco | Definition, Characteristics, History, Artists, Architecture, & Facts | Britannica". *www.britannica.com* (英文). 2023-10-24. 喺2023-11-15搵到.
香港親中派支持者，特別係嚟自激進派系嘅，都有暴力襲擊持唔同政見人士，甚至係記者嘅歷史。英屬香港時期，工聯會就曾經發動六七暴動嘗試奪權，而主權移交後，有啲親中派支持者會喺示威活動期間民主派支持者，甚至係襲擊記者（特別係一啲立場同佢哋相左嘅）。呢啲行為引起社會上一啲批評，但有時呢啲人就被指得到香港警察嘅保護，亦因為咁警察備受一啲批評。

六七暴動
----

內文：六七暴動
**六七暴動**由香港工委、新華社香港分社聯同港共團體喺香港發動，暴亂喺1967年5月6號開始，其後發生連串騷亂及恐怖襲擊事件，持續咗七個月至1967年12月，後嚟以年份命名事件叫做「六七暴動」。六七暴動喺香港史上最大鑊嘅社會動亂之一，死亡人數第二多。暴動嘅主要成因喺中國大陸嘅文化大革命外延，同埋1966年一二·三事件澳門親共團體成功從澳葡政府奪權，仲肅清埋國民黨喺澳門嘅勢力，中共於是乎想將澳門發生嘅一二·三事件複製到香港，並且利用文化大革命高漲嘅極左情緒發動港共份子顛覆港英政府。

左派團體以文革武鬥嘅思維鼓吹左派人士採取激烈手段鬥垮港府，7月展開街頭炸彈襲擊浪潮，亦即所謂嘅「遍地菠蘿」（意思喺周圍放炸彈，菠蘿喺土製炸彈喺香港嘅代稱），連串無差別嘅炸彈襲擊對普羅大眾構成咗相當嚴重嘅性命威脅，香港市民更從中領悟到共產黨嘅可怕，共產黨發起哩場暴動不但未能動搖港英政府嘅管治，反而促使香港市民比以前擁護殖民地政府，而中共同港共就盡失民心，暴動喺同年12月基本結束，港英政府喺平息暴動後自我檢討同改善施政，1970年代香港經濟快速增長，提升咗殖民地政府嘅聲望，相反港共喺香港主流社會一度陷入邊緣化，即使喺1997年香港主權移交後，港共依然未能擺脫六七暴動嘅負面形象，所以哩場暴動對二十世紀後期以至主權移交後嘅香港社會同埋經濟發展路向，都有著深遠嘅影響。

香港主權移交後
-------

接近香港主權移交以及初期，親中派嘅激進行為一度有所收斂，但隨著雨傘革命，香港社會兩極化，越來越多親中派採取激進方式表達意見，甚至係襲擊記者同民主派人士，呢個情況喺雨傘革命同反送中運動期間特別常見。

喺2014年10月25號，當時香港正值雨傘革命，以李偲嫣為主要成員嘅三個反佔領團體，包括「藍絲帶運動」、「撐警大聯盟」同埋「正義聯盟」喺度舉行集會，痛批佔領行動同支持警方執法，期間有人因為報導篇幅問題襲擊採訪記者，香港電台新聞部女記者王詠妍、無綫新聞記者冼志同埋攝影師。王詠妍仲被藍絲帶暴徒踢中腰同腳，港台工會、無綫、港台、記協、攝影記者協會同埋新聞行政人員協會強烈譴責呢次事件，仲促請警察加強執法。不過，之後有親中派甚至製造假新聞反屈港台記者，結果再被揭發同譴責。

參考
--

1. ↑  〈文化大革命催生六七暴動〉. 《獨立媒體》. 2013-08-14. 原先內容歸檔喺2022-01-06.
2. 1 2  〈尊重歷史、尊重事實、尊重良知－紀念67暴動50週年的現實意義（上）〉. 《眾新聞》. 2017-04-23. 原著喺2022-11-13歸檔.
3. ↑  〈67 暴動 慘絕人寰的八月〉. 《眾新聞》. 2017-05-03. 原著喺2019-10-09歸檔. 喺2021-10-01搵到.
4. ↑  〈「再見暴動」與「轉型正義」〉. *www.ln.edu.hk*. 喺2023-07-01搵到.
5. ↑  Au, Cheuk Hang; Ho, Kevin (2019-10-01). "Deliberation in Mobile Messaging Application: A Case in Hong Kong". *Communications of the Association for Information Systems*. **45** (1). doi:10.17705/1CAIS.04517. ISSN 1529-3181.
6. ↑  Au, Cheuk Hang; Ho, Kevin K. W.; Chiu, Dickson K.W. (2022-08-01). "The Role of Online Misinformation and Fake News in Ideological Polarization: Barriers, Catalysts, and Implications". *Information Systems Frontiers* (英文). **24** (4): 1331–1354. doi:10.1007/s10796-021-10133-9. ISSN 1572-9419.
7. ↑  〈撐警集會者毆打4記者〉. 《明報教育網》 (zn-tw). 喺2023-07-01搵到.`{{cite web}}`: CS1 maint: unrecognized language (link)
8. ↑  〈港台譴責捏造 澄清女記者遇襲前從無訪問任何人〉. *Yahoo Finance* (中文). 2014-10-28. 喺2023-07-01搵到.
9. ↑  〈港台譴責捏造遇襲女記者訪問畫面〉. *www.bastillepost.com*. 2014-10-28. 喺2023-07-01搵到.
10. ↑  〈港台工會：就網上流傳對記者王詠妍不實指控聲明〉.`{{cite web}}`: CS1 maint: url-status (link)
**Unix 時間**係一個電腦表達時間嘅標準；而佢之所以有呢個名，係因為佢最先係用喺 UNIX 作業系統。呢個標準將任意一個時間點表示成嗰個時間點同 ｢Unix 紀元｣（世界協調時1970年1月1號零時0分0秒）之間嘅秒數距離，但係唔計閏秒。

呢種表示時間嘅方法假設每一日都係86400秒長，令以日、鐘頭、分鐘為單位嘅運算方便；亦都因為同時區完全冇關係，記錄咗嘅任何時間都可以顯示成任何時區嘅時間。但係佢描述唔到閏秒；亦因為電腦資料類型大細有限，可以顯示嘅時間點亦有限制，例如，喺好多系統，佢都有2038年問題。

喺 UNIX 同類Unix系統，實際上用嘅資料類型傳統上係一種叫 time\_t（直譯 ｢時間資料類型｣）嘅整數，不過喺呢啲系統有另外一個有微秒精確度嘅介面，時間用兩個整數代表。

例
-

* 香港時間1970年1月1號朝早8點，即係世界協調時1970年1月1號零時，Unix時間係 0
	+ 同日香港時間朝早9點，一個鐘頭係3600秒，所以Unix時間係 0 + 3600 = 3600
* 北美東部時間2023年10月30號夜晚10點32分42秒，Unix時間係 1698719562
	+ 之後嗰日美東時間夜晚10點32分正，一日係86400秒，所以Unix時間係 1698719562 + 86400 - 42 = 1698805920

|  |  |
| --- | --- |
|  | 呢篇同科學相關係楔位文。歡迎幫維基百科擴寫佢。睇 • 論 • 改 • 歷 |
「明德醫院」跳轉嚟呢度。要睇台灣嘅明德醫院，請去【**明德醫院 (台灣)**】。

歷史圖片
Granville House
**明德國際醫院**（簡稱**明德醫院**，英文：**Matilda International Hospital**）係香港一間私家醫院，喺香港島太平山奇力山，初期為山頂區居民提供醫療服務，1951年後全面開放服務畀所有病人。明德國際醫院被列為第二級歷史建築物，入邊嘅醫療設備相當先進，手術室設計創新，牆身係玻璃屏，以及沿用天花吊臂裝置手術儀器等。2012年，明德國際醫院獲得美國專題週報《HealthExecNews》評級為全球第三最靚醫院，坐擁無敵大海景，俯瞰南中國海，外觀及部分內部設計都保留咗20世紀嘅新喬治亞設計嘅風格。

歷史
--

1858年聖誕節，啱啱喺印度結婚嘅英國夫婦Granville Sharp同Matilda Lincolne抵港，前者後來成為商人，後者注重社福發展，後來成為慈善家。1893年，Matilda離世，Granville為咗紀念亡妻，決定興建醫院，但呢個計劃要等到六年之後Granville死後，先可實現，而Matilda亦係全港第一個接受火葬嘅人，而家同丈夫嘅骨灰同葬喺跑馬地天主教墳場。Granville嘅遺囑列明以亡妻之名成立醫院服務病人，而醫院初期亦免費醫治病患者，明德醫院（Matilda Hospital）因此成立。醫院喺1907年1月27號正式啟用，照顧第一批病人。

1940年，醫院被改為軍方醫院。1941年日本侵港期間，山頂被炸彈轟炸，火勢蔓延至明德醫院。其後醫護人員及病人被拘留喺赤柱集中營，當時醫院主席Sir Vandeleur為監獄病人提供藥物而被拷打至死。1951年，醫院重新開放並服務所有病人。

服務
--

明德醫院係非牟利私家醫院，病房係酒店式設計，設有102張病床。病房分為私人、雙人同標準套房，所有房間都有醫療設備，私人房間有露台。醫院設有普通內外科、兒科、產科、骨科、手術護理、家庭醫護中心、深切治療及身體檢查等服務。醫院仲喺中環設有明德醫療中心，半山堅道亦有診所。

建築
--

醫院多棟建築物已經俾古物古蹟辦事處評級。

| 建築物名稱 | 歷史評級 | 落成年份 | 建築風格 | 補充資料 |
| --- | --- | --- | --- | --- |
| 醫院大樓 | II | 1906年 | 裝飾藝術、新喬治亞風格 | 兩層高建築，拱窗、拱廊及石工外牆顯示其新喬治亞風格，而建築正面頂部嘅三角牆及旗杆就顯示出裝飾藝術風格。 |
| 舊產科大樓 | III | 1952年前 | 新喬治亞風格 | 現名為Sharp House。 |
| 嘉威大廈 | III | 1920年-1929年 | 新喬治亞風格 | Granville House |
| 舊華裔護士宿舍 | III | 1951年 | 新喬治亞風格 | 現名為Lincolne House。 |

交通
--

Template:港島專線小巴簡單列表

睇埋
--

* 抬轎比賽

參考
--

1. ↑  明德醫院膺全球第三最美 《東方日報》 2012年4月10日
2. ↑  明德醫院全球第3靚[*失咗效嘅鏈*] 《明報》 2012年4月10日

出面網頁
----

* 明德國際醫院
* 香港私家醫院資料簡介

| * 睇
* 傾
* 改
香港醫院 |
| --- |
| 醫院管理局（公立醫院） | 

|  |  |
| --- | --- |
| 港島東聯網 | 
* 東區尤德夫人那打素醫院
* 鄧肇堅醫院
* 律敦治醫院
* 東華東院
* 舂磡角慈氏護養院
* 黃竹坑醫院
* 長洲醫院

 |
| 港島西聯網 | 
* 瑪麗醫院
* 贊育醫院
* 東華醫院
* 東華三院馮堯敬醫院
* 大口環根德公爵夫人兒童醫院
* 麥理浩復康院
* 葛量洪醫院

 |
| 九龍中聯網 | 
* 伊利沙伯醫院
* 廣華醫院
* 九龍醫院
* 香港佛教醫院
* 聖母醫院
* 東華三院黃大仙醫院
* 香港眼科醫院
* 香港紅十字會輸血服務中心
* 香港兒童醫院
* *啟德醫院*
* *神經科學專科卓越醫療中心*
* 復康專科及資源中心

 |
| 九龍東聯網 | 
* 基督教聯合醫院
* 靈實醫院
* 將軍澳醫院

 |
| 九龍西聯網 | 
* 瑪嘉烈醫院
* 北大嶼山醫院
* 明愛醫院
* 仁濟醫院
* 葵涌醫院

 |
| 新界東聯網 | 
* 威爾斯親王醫院
* 沙田醫院
* 沙田慈氏護養院
* 白普理寧養中心
* 雅麗氏何妙齡那打素醫院
* 大埔醫院
* 北區醫院

 |
| 新界西聯網 | 
* 屯門醫院
* 博愛醫院
* 青山醫院
* 小欖醫院
* 天水圍醫院

 |

 |
| 私家醫院 | 

|  |  |
| --- | --- |
| 香港島 | 
* 嘉諾撒醫院
* 明德國際醫院
* ~~港中醫院~~
* 香港港安醫院—司徒拔道
* 聖保祿醫院
* 養和醫院
* 港怡醫院

 |
| 九龍 | 
* 寶血醫院
* 播道醫院
* 聖德肋撒醫院
* 香港浸信會醫院

 |
| 新界 | 
* 香港港安醫院—荃灣
* 沙田國際醫務中心仁安醫院

 |

 |
| 「*斜體*」代表計劃起或者起緊；「~~劃線~~」代表執咗笠 |
**清晞誦**（1975年6月11號—；英文：**Cheng Hei Chung Bernard**；藝名：**周英杰**）以前嘅真名係**周英傑**，喺澳洲讀藥劑，喺香港讀藥理，喺2000以歌手身份喺英皇娛樂出道，更一度被，曾一度被英皇娛樂雪藏，後來上契清洪先生，因選擇修讀法律而與英皇娛樂解約，喺英國修讀法律後在香港擔任大律師，於喺2016轉職為事務律師，正時為何梁律師行擔任顧問一職，做過中國大健康建設產業有限公司嘅公司秘書傍授權代表。

根據新聞報道，清晞誦及豹太於蔡天鳳被殺後稱為其好友， 並稱蔡天鳳有報夢給蔡母以告知蔡母其遇害地點。同時亦評擊小型傳媒如：無良軍師、升旗易得道等傳媒並無去核實資料，反而大力傳播個別人士嘅片面之詞，導致公眾接觸到嘅錯誤資訊。

清晞誦曾於2018因推了便衣警員一下而被控一項襲警罪，最終簽保守行為了事，未有被起訴；於同年攞到事發時嘅閉路電視影片並交畀《明周》公開，以證自己清白，可見一眾差人將渠制服徂之後圍毆一番，清晞誦亦話跟着有去睇醫生，證實被打斷徂條肋骨。清晞誦試過喺香港被捉到酒後駕駛，佢承認控罪，裁判官認為事件不涉及交通意外並考慮被告為初犯，故判佢罰款$5000同停牌12個月。

清晞誦嘅第一任前妻係為何美婷（暱稱：Magdalene)，二人育有一子。第二任前妻係許雅嵐（暱稱：Venus），**王凱華**（暱稱：Joey Wong／清太／豹太）係渠現任女朋友，清洪係渠契爺。清晞誦曾與方亮瑜（暱稱：Jade；舊名：方家敏）有感情關係及錢銀瓜葛，收尾反目成仇，鬧出不少風波。除方亮瑜以外，清晞誦在2002年亦曾與藝人張柏芝（英文名：Celilia Cheung Pak-chi）傳出誹聞，曾被發現與張柏芝出現醫院及晚飯，惹嚟追求張柏芝嘅揣測，清晞誦重申以事業為重稱與張柏芝為普通朋友。

睼
-

* 愛豹仕愛心慈善機構有限公司
* 蔡天鳳案嘅疑點傍爭議
* 豹太
* 譚方駿
* 蔡天鳳兇殺案

呤
-

* 清晞誦面書：、
* 清晞誦埃豬：
* 王凱華面書：、
* 王凱華埃豬：、
* 王凱華美拍：

攷
-

1. ↑  "�� �� �� �G SUN �� ��". *the-sun.on.cc*. 喺2023-05-29搵到. `{{cite web}}`: replacement character in `|title=` at position 1 (help)
2. ↑  "�� �� �� �G SUN �� ��". *the-sun.on.cc*. 喺2023-05-29搵到. `{{cite web}}`: replacement character in `|title=` at position 1 (help)
3. ↑
4. ↑
5. ↑
6. ↑  〈【襲警案撤銷控罪】 清晞誦公開事發片段〉. 《明周娛樂》 (香港中文). 2018-09-08.
7. ↑  〈【襲警案撤銷控罪】清晞誦公開事發片段 | #清晞誦 （前歌手 #周英杰 Bernard）：「我們接受的教育是警察就是好人，賊就是壞人，但現實世界未必是這樣，我沒有政治立場，我不是黃絲，也不是藍絲，我要讓兒子知道，所以必須澄清。」全文：https://bit.ly/2MXD4mf | By 明周娛樂 MP Weekly | Facebook〉. *www.facebook.com* (英文).
8. ↑  〈清洪契仔清醉駕罰款兼停牌一年〉. *www.bastillepost.com*. 2014-05-23.
9. ↑  〈成報新聞(「清洪契仔」清晞誦涉襲警 辯方求守行為)〉. 《成報》. 喺2023-05-29搵到.
10. ↑  〈存档副本〉. 原著喺2023年5月29號歸檔. 喺2023年5月29號搵到.
11. ↑  〈何美婷曾與清洪契仔結婚 | 蘋果日報•聞庫〉. 《聞庫》. 2017-10-14. 喺2023-05-29搵到.
12. ↑  〈做律師代理緬甸豪宅 周英杰再婚不丹行禮／一〉. 《明周娛樂》 (香港中文). 2016-12-31. 喺2023-05-29搵到.
13. ↑  〈做律師代理緬甸豪宅 周英杰再婚不丹行禮／二〉. 《明周娛樂》 (香港中文). 2016-12-31. 喺2023-05-29搵到.
甲骨文戉
香港掘出石鉞
大汶口文化玉鉞
商時玉鉞
商時青銅鉞
**鉞**，斧一類，架生一種，用佢來破開啲嘢。佢至初寫**戉**，隻字同越同音。鉞石器時代就有，至初用石造，後尾就有銅造，如今石造就叫**石鉞**，玉造叫**玉鉞**，青銅造叫**青銅鉞**。後尾由架生化成武器同禮器。有時別字寫**龯**，都講鉞。

鉞同斧分別，史上並無明確分界。左傳昭公十五年有「鏚鉞秬鬯」，疏寫「鉞大而斧小」。而太公六韜，「大柯斧重八斤。一名天鉞。」可見龯重過斧，大過斧，厚過斧。商時鉞成為軍備，有啲會有裝飾。另一說法，斧背有鈎，又或斧頂有尖，就叫鉞。

兵器來講，鉞難啲用，好多時只做禮器，又或斷頭刑具。司馬法咁寫，「夏執玄戉、殷執白戚、周左杖黃戉、右秉白旄。凡戉之屬皆从戉。」可見夏商周都有戉做權力象微。周嗰段出自書經牧誓，「王左杖黃鉞，右秉白旄以麾」。香港考古都掘到石鉞，象徵權力。

越同戉關系密切，越人持戉，現今認為百越由此而名。越人做出良渚文化，有唔少戉，當中一支北上成夏。

星官之中有個叫鉞。史記天官書有寫，「東井爲水事、其西曲星曰**鉞**。」後世室宿有鈇鉞。

攷
-

1. ↑  〈新石器時代晚期〉.
2. ↑  〈斧：與鉞關係密切的古老兵器〉. 香港01.
3. ↑  〈屯門近年考古發現印證香港六千年的文化發展〉.
4. ↑  〈百越的名稱〉.
5. ↑  董楚平 (1998). 《吳越文化志》. 上海人民出版社.
**黎蘊芝**（英文：**Dilys Lai**，1994年7月23號—），係香港女模特兒，2015年出道，亦有參與影視演出，2020年憑參加ViuTV真人騷選秀節目《全民造星III》出名。

簡歷
--

黎蘊芝喺香港公開大學管理系畢業。佢自小二開始已經學中國舞，考到12級嘅資歷（最高13級），亦參加過北京舞蹈學院嘅舞蹈課程。

黎蘊芝參加《全民造星III》嗰陣，喺「前哨戰」綵排入面畀監製黃慧君（花姐）覺得表現差而點名勸退，做咗「勸退五人組」一員，不過當正式比賽佢表演「中國舞」，雖然表現唔算突出，但憑住笑容而意外攞到評判一致認同畀佢入圍，結果畀一啲網民批評評審準則。而佢唔單止做咗「勸退五人組」唯一成功打入50強嘅參賽者，更加係評判一致同意入圍嘅13位50強參賽者之一。不過佢喺之後一輪團體賽，因為所屬組別輸咗而畀其他組員揀嚟淘汰，冇得繼續晉級。

演出
--

### 電視節目（ViuTV）

* 2016年：《Full Speed Girls》第19集演出
* 2020年：《全民造星III》參賽者

### 電影

* 2019年：《掃毒2天地對決》

參考
--

1. ↑  突變爆乳文青！黎蘊芝矛盾轉型
2. ↑  全民造星III︱網民質疑卓韻芝徇私　評判標準不一網民鬧爆
3. ↑  全民造星III｜三盞全藍燈勁難攞　得十三位參賽者獲評判一致肯定

出面網頁
----

* 黎蘊芝嘅Instagram頁
* 黎蘊芝嘅Facebook頁

|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
**龍瑞卿**，香港傳統親中派民建聯黨員，曾經係屯門區議員（龍門選區）。

選舉歷史
----

### 2008年同2012年立法會選舉

佢喺2008年同2012年嘅香港立法會選舉都有排喺黨友譚耀宗嘅名單入面，其中喺2012年，民調更一度顯示當時排第二嘅佢有機會當選。不過佢最終兩次都無當選。 

### 2011年香港區議會選舉

喺2011年香港區議會選舉入面，龍瑞卿以2,310票當選，打敗民主黨成員馮卓奇（871票）及人民力量陳建璋（666票）。

### 2015年香港區議會選舉

喺2015年香港區議會選舉入面，佢自動當選。

### 2019年香港區議會選舉

佢喺2019年香港區議會選舉迎戰得到泛民主派支持，「屯門十一兄弟」之一嘅曾錦榮。呢次選舉入面，香港修例風波成為選民關注嘅議題，雖然一度有200萬市民出來遊行反對修訂逃犯條例，但親政府派仍然支持修訂，因此佢嘅選情亦受到影響。曾錦榮亦批評龍瑞卿，無為龍門居居民爭取最大權益，而且竊取他人功勞自稱成功爭取。另外，龍瑞卿嘅辦事處亦因為佢堅持修訂逃犯條例而被破壞。最終，曾錦榮攞到4410票(60.1%)，而龍瑞卿只係攞到2931票(39.9%)而落敗，結束20年區議員生涯。

| 2019年屯門區議會龍門選區選舉結果 |
| --- |
| 政黨 | 候選人 | 票數 | % | ± |
|  | 龍門關注組 | ①. '***曾錦榮'*（當選）** | **4,410** | **60.07** | 唔適用 |
|  | 民建聯 民建聯 | ②. 龍瑞卿 | 2,931 | 39.93 | 唔適用 |
| **多數票** | 1,479 | 20.15 |  |

### 2021年香港選舉委員會界別分組選舉

佢喺2021年香港選舉委員會界別分組選舉入面參選，政綱標榜支持愛國者治港，之後以677票當選成為選委。

個人生活
----

佢老公係同屬民建聯嘅陳雲生。

參考
--

1. 1 2  〈政情：龍瑞卿隨時執死雞入「會」 - 東方日報〉. *orientaldaily.on.cc*. 喺2022-05-02搵到.
2. ↑  〈2011年區議會選舉 - 選舉結果(屯門)〉. *www.elections.gov.hk*. 喺2022-05-02搵到.
3. 1 2  〈素人社工出戰龍門 誓踢走民建聯廿年老鬼 | 獨媒報導〉. 《獨立媒體》. 2019-11-23. 喺2022-05-02搵到.
4. ↑  〈2019年區議會選舉 - 選舉結果(屯門)〉. *www.elections.gov.hk*. 喺2022-05-02搵到.
5. ↑  香港01, 香港選舉委員會 2021 專頁 |. 〈選委會選舉 2021 | 候選人資料：龍瑞卿 | 香港01〉. 《香港選舉委員會 2021 專頁》. 喺2022-05-02搵到.
6. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
**賽馬會體藝中學**（英文：**Jockey Club Ti-I College**）係香港嘅一間英文中學，喺1989年成立，係全港唯一完全由自行分配學位收生嘅津貼中學，位於新界沙田火炭樂景街5至7號。

歷史
--

體藝中學嘅創校理念源自已故港督尤德爵士，佢主張喺香港成立一間唔單止強調學術表現，而係更為提供學生發揮體育同視覺藝術潛能嘅中學。1985年11月，布政司同英皇御准香港賽馬會達成協議，由政府同賽馬會共同出資8400萬港元喺沙田建立體藝中學，並且由教育署邀請專業人士同教育工作者籌組學校管理局。體藝中學喺1989年9月正式開課，由屯門保良局董玉娣中學創校校長張灼祥先生出任創校校長。

宗旨
--

體藝中學創立嘅目的，係堅信除咗提供正規文法中學課程之外，亦能夠讓學生發展體育、藝術嘅潛能。故此，學校極注重學生嘅學業成就，亦重視學生嘅才能發展。學生離校嘅時候，應該能夠掌握熟練嘅語文技巧，具有分析同獨立思考能力，對學科、體育或藝術有出眾嘅造詣。

校園
--

學校佔地約20,000平方米。新翼大樓喺2005年完工，除咗一般中學設施外，另設有室內體育館、健身室、游泳池、多元化球類運動場、體育中心、STEM室、繪畫室、雕塑室、平面設計室、陶藝室、媒體實驗室、版畫室、展覽廳、展覽廊、演講廳、樂隊練習室、學生宿舍、飯堂，全校空氣調節，並已鋪設光纖電腦網絡同全校無線網絡接點。

2020年校園改善計劃將圖書館同語言學習室搬去地下，方便同學使用。原新翼圖書館位置改建成體育中心。天台位置亦安裝咗99塊太陽能板。有蓋操場位置加建咗活動趟板，可以提供一個新嘅室內空間作為活動或課堂使用。

校長一覽
----

* 張灼祥先生（創校校長，前保良局董玉娣中學校長，之後出任拔萃男書院校長）
* 陳嫣虹女士（前任校長，前民生書院校長）
* 歐陽英昌先生（前任校長，前伊斯蘭英文中學校長）
* 林宛君女士（前任校長，前陳樹渠紀念中學校長）
* Dr Terrence Quong（前任校長）
* 鄭元山先生（現任校長，前調景嶺書院副校長）

出面網頁
----

* 賽馬會體藝中學嘅官方網站 Edit this at Wikidata

參考
--

1. ↑  "Jockey Club Ti-I College - Executive Committee". 原先內容歸檔喺2020-11-29. 喺2019-12-13搵到.
豫園宋徽宗花石綱
**花石綱**係指北宋末年專門幫宋徽宗（宋朝第八個皇帝）運輸珍奇花、異草、名木、奇石去滿足佢既特殊喜好既艦隊。喺北宋，「綱」係指一個貨物運輸團隊，十艘貨船就叫一個「綱」。

概要
--

宋徽宗有一定既文學同埋畫畫天賦，佢鍾意繪畫、建築、花園。佢叫童貫、蔡京同埋後嚟蔡京推薦既朱勔，去採購園林造景用既奇花、名木、奇石（例如太湖石）。

採購既地點主要係江南一帶，任何俾佢哋睇中既嘢都會俾佢哋低價買入，甚至就咁攞走，然後通過運河或者陸路運去首都開封。

問題

* 陸路運輸既時候，妨礙到佢哋既任何私人住屋都會俾佢哋強拆。
* 運河運輸既時候，任何阻住佢哋既橋樑都會俾佢哋強拆。另外，運河被佢哋佔用咗，阻礙咗其他正常既河運。
* 喺運輸既過程裏面，為咗保留啲嘢既原始形狀，啲嘢要成件包裝，運輸困難度同埋需要花費既時間都好多，對其他民眾造成不便，引起民憤。

呢啲採購方式同埋運輸所需既大量成本同埋勞動力引起咗公眾既不滿。結果江南地區爆發咗「方臘之亂」既農民起事。宋欽宗即位之後，將朱勔、蔡京、童貫三個人定罪，將佢哋放逐，之後蔡京病死咗，朱勔、童貫兩個人俾處死。

水滸傳
---

內文：水滸伝の成立史明朝小說《水滸傳》以北宋末年做古仔既背景，個古仔講到青面獸楊志押送花石綱既時候翻咗船，啲貨跌咗落江，唔敢返去京城覆命，四處流浪。而古仔裏面，方臘既叛亂亦都係同對花石綱既不滿有關。
《水滸傳》裏面花石綱古仔既原形係《大宋宣和遺事》，《大宋宣和遺事》講到「先有朱勔者，因蔡京以進。上頗垂意花石，勔初才致黃楊木三四本，已稱聖意。後歲歲增加，遂至舟船相繼，號作花石綱。」
呢篇文講叫富岳嘅超級電腦。搵緊別名富岳嘅富士山嘅話，請睇〈**富士山**〉。

PRIMEHPC FX1000（結構同「富岳」一樣嘅超級電腦）
**富岳**（日文讀音：ふがく；英文寫 Fugaku）係日本最快嘅超級電腦，佢係喺2014年（平成26年）開始設計，喺2020年（令和2年）開始測試，喺2021年（令和3年）用得嘅日本超級電腦。

富岳主要係日本理化學研究所嘅計算科學研究中心整，同埋揾富士通幫手嘅超級電腦，佢放喺日本兵庫縣神戶市港島嘅理化學研究所。

富岳係富士山嘅別名。

富岳喺2020年6月嘅TOP500全球最快超級電腦排名榜裏面排第一，亦係第一部用ARM架構嘅超級電腦。

富岳喺2022年5月俾美國嘅Frontier扒咗頭，變咗世界上第二快嘅超級電腦。預計喺2023年，惠普嘅El Capitan，美國DOE嘅Aurora、歐洲嘅LUMI，都會整好，到時富岳嘅TOP500排名會進一步下跌。

硬件
--

**富岳**用咗富士通整嘅A64FX中央處理器（CPU），呢隻CPU裏面係ARMv8.2-A嘅前端，而微架構就用返富士通喺超級電腦「京」裏面用嘅SPARC64結構，佢亦用咗「可擴展向量擴展」（Scalable Vector Extension）架構，令到ARM同SPARC喺二進位層面上可以相容。富岳用咗158,976個A64FX，呢啲A64FX 透過富士通專利嘅豆腐D互連嚟相互連接。

軟件
--

富岳用咗 IHK/McKernel 嘅輕量級多核心作業系統，呢個作業系統用Linux同埋輕量級McKernel內核，同時並行運作。兩個核心運作嘅基礎設施叫做異質核心介面 (Interface for Heterogeneous Kernels，IHK)。高效能模擬會喺McKernel 上面運行，並且可以喺Linux上面用所有嘅POSIX介面（Portable Operating System Interface，可移植作業系統介面）相容嘅服務。

疏士
--

1. ↑  〈ポスト「京」のCPUの仕様を公表〉 (日文). 富士通. 2018-08-22. 喺2019-05-25搵到.
2. ↑  "Outline of the Development of the Supercomputer Fugaku" (英文). Riken Center for Computational Science. 原著喺2021-01-23歸檔. 喺2020-06-23搵到.
3. ↑  "McKernel". Riken. 原著喺2020-06-23歸檔. 喺2020-06-23搵到.
4. ↑  GitHub上嘅mckernel版面

睇睇
--

* 超級電腦
動漫星城嘅正門（右邊俾金色聖誕樹遮住嗰個），喺2015年1月2號影。喺地下2樓嘅地鐵同動漫星城一齊共用嘅大堂，喺2014年8月28號影。
**動漫星城**（粵拼：dung6 maan6 sing1 sing4）係中國廣東省廣州市嘅一間好出名嘅地下商場，喺越秀區中山五路215號；隔籬冇幾遠就係中央公園。呢間地下商業城既係家吓廣州地區入面，最大嘅地下商業城；又係成個中國內地第一間動漫網遊體驗基地。呢間嘢係從廣州市一直到成個中國內地嘅動漫產業入面提供咗一個有產品展覽、發佈、宣傳、體驗、互動、娛樂、銷售同購物喺埋一齊嘅動漫產業平臺。呢間嘢喺2006年8月18號正式開業。而家呢間嘢俾越秀區政府話咗係北京路國際商貿旅遊區嘅時尚休閒體驗區。呢間地下商場重係一個引領廣州有一個後生、時尚同埋潮流嘅主題式購物中心。

負責方
---

呢間商場係由廣州市地下鐵道總公司同埋廣州天源投資有限公司夾埋一齊起嘅地下商場。

樓層分佈
----

-2樓嘅店
* -1樓：動漫網遊產業龍頭企業產品展示銷售同門配套特色美食、餐飲、食品檔。
* -2樓：動漫網遊產業附屬產品、授權產品展示銷售區。
* -3樓：遊戲互動、群眾活動交流區。

其中，層層樓都有通道（一共有6個）同地鐵公園前站接埋一齊。

附近嘅交通
-----

* 巴士同電車：
中山五路站
* 地鐵：
1號綫2號綫：公園前站

出面網頁
----

* 动漫星城官网
《**追夢人**》係由羅大佑填詞、作曲、編曲同監製，鳳飛飛演唱。

簡介
--

1990年6月14日，香港電影《天若有情》喺香港上映，羅大佑為電影創作咗同名粵語主題曲《天若有情》，由李健達填詞，袁鳳瑛演唱。

1990年7月19日，電影喺台灣上映，羅大佑為原曲填上國語歌詞，歌曲改名為《青春無悔》，仍然係由袁鳳瑛演唱。

1991年1月4日，台灣女作家三毛逝世，羅大佑為咗紀念三毛，喺《青春無悔》中增改咗啲歌詞，成為《追夢人》。呢首歌同《青春無悔》嘅歌詞幾乎一模一樣，但係喺最後多加咗四句專門寫作家三毛嘅歌詞，而且重編重唱重新命名，特別邀請鳳飛飛演唱，並因為成為當時熱播嘅台視電視劇《雪山飛狐》片尾曲而走紅大陸。

1995年，出現咗台語版《斷夢曲》，由王武雄填詞，羅大佑同ok男女合唱團演唱。

2018年2月23日，張韶涵喺湖南衛視《歌手2018》第七期演唱《追夢人》，並攞到嗰集觀眾票選第六名。

2022年8月31日，由企鵝影視制作嘅中國大陸網絡劇《飛狐外傳》首播，亦重編《追夢人》作為主題曲，由金玟岐演唱。

參考
--

1. ↑  〈追夢人從香港-台灣-韓國〉. 2010-10-28. 原著喺2021-05-06歸檔. 喺2021-05-04搵到.
2. ↑  高哲翰教授 (2017-01-22). 〈追夢人〉.
3. ↑  張瑋 (2018-02-26). 〈張韶涵《歌手》 舞台熱力嗨唱 改編《追夢人》〉. 環球網.

出面網頁
----

* 鳳飛飛《追夢人》MV
一種古黑體
另一種古黑體
以前德文仲係寫古黑體嗰陣嘅德文打字機
 呢篇文講仿古嘅書法體。搵緊第二個意思嘅話，請睇「**黑體 (搞清楚)**」。
**古黑體**（英文：blackletter），又叫**歌德體**（英文：Gothic），或者就咁叫**黑體**，係英文書法嘅一類字體，亦係一類印刷字體，曾經係普通嘅手寫字。歌德體唔係得一種寫法，而係有唔同嘅寫法，分做 textura、rotunda、fraktur 同 schwabacher 四大類。

德國式嘅歌德體曾經係德文嘅標準印刷字體，被人叫 ｢德文字母｣，直到二戰結束後改用羅馬體先至唔係。德文嘅歌德體因為字身窄同保留咗所謂 ｢長 s｣（ſ），實際上令德文嘅長字斬短，睇慣歌德體，啲長字反而易睇啲。

喺粵語同中文，黑體又指冇腳字，係因為初期嘅冇腳字都係粗粗黑黑咁，畀人有 ｢好似歌德體咁黑｣ 嘅感覺。

攷
-

1. ↑  何錦隆 (編). 《英漢印刷及傳訊科技雙解詞典》. 香港: 啟文書局有限公司. p. 32. ISBN 962-336-020-7.
2. ↑  Bertheau, Philipp Th. (1998). "The German Language and the Two Faces of Its Script: A Genuine Expression of European Culture?". 出自 Bain, Peter; Shaw, Paul (編). *Blackletter: Type and National Identity* (美國英文) (第1版). Princeton Architectural Press; Cooper Union. ISBN 1-56898-125-2.
3. ↑  Luidl, Philipp (1998). "A Comparison of Fraktur and Roman Type: A German Study". 出自 Bain, Peter; Shaw, Paul (編). *Blackletter: Type and National Identity* (美國英文) (第1版). Princeton Architectural Press; Cooper Union. ISBN 1-56898-125-2.


|  |  |
| --- | --- |
| Stub icon | 呢篇**古黑體**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**耶律辨才**（1171年—1237年），遼太祖大仔東丹王耶律倍嘅八世孫，金朝政治人。

耶律辨才阿爸耶律履喺金章宗明昌初年拜尚書右丞；二弟耶律善才使到都水監使；三弟耶律楚材係元朝中書令。耶律辨才十七歲嗰年（1188年）以門弟資格去考護衛，喺七百幾名校射者中得第三。泰和年中，跟從金兵南征，攻取三關，以十一騎輕身入光州。當時南宋已復三關，耶律辨才再奪門而出，身帶十三道創傷，因立功授冀州錄事判官，轉曹州司候。

宣宗朝嘉許佢嘅功勞，授順天軍節度副使。貞祐二年（1214年）宣宗南渡，耶律辨才同善才當護衛，辨才奏充孟津提控。興定中，選授京兆府兵馬使、靜難軍節度副使，左降河中府判官。又再知睢州軍州事，兼歸德府推官。歷官中京兵馬副都指揮使。皇帝曾經召見辨才，問佢軍政利害，佢表示當時將相好多都唔稱職，佢因此得罪當時權貴，出為許州兵馬鈴轄，召授武廟署令。

金正大九年（1232年）正月，汴京被圍，耶律辨才、善才兩兄弟當時喺汴京，楚材奉召索回兩人北歸。耶律辨才歸真定，喺南宋嘉熙元年（1237年）病死。

妻子姓靖。個仔叫耶律鏞，係文學家元好問嘅弟子。男孫耶律志公奴及耶律謝家奴。

參考
--

* 元好問《奉國上將軍武廟署令耶律公墓誌銘》
* 王國維《耶律文正公年譜》
| How to read a taxoboxHow to read a taxobox**國王椰子** |
| --- |
| 喺廣州東風公園入面種嘅國王椰子喺廣州東風公園入面種嘅國王椰子 |
| 瀕危指標 |
| 瀕危 (EN) |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 單子葉植物綱 |
|
|
|
|
|
| 目 | 棕櫚目 Arecales |
|
|
|
|
|
|
|
|
| 科 | 棕櫚科 Arecaceae |
| 亞科 | 蠟椰亞科 *Ceroxyloideae* |
|
|
|
|
| 屬 | 國王椰子屬 *Ravenea* |
|
|
|
|
|
|
|
| 種 | **國王椰子 *R. rivularis*** |
|

 |
|
| 二元學名 |
| ***Ravenea rivularis***Jum. & H. Perrier |
|
|
|
|
|
|
|
|
|
|
|
|
|
|
|

**國王椰子**（粵拼：gwok3 wong4 je4 zi2；學名：*Ravenea rivularis*）係棕櫚科國王椰子屬嘅常綠喬木，原產地喺馬達加斯加。而家呢種樹俾國際公認嘅《瀕危野生動植物種國際貿易公約》附錄二入面寫咗係瀕危植物。

形態
--

呢種植物有9～12米高，最高可以去到25米，而樹徑可以去到80cm。樹皮表面比較光滑，加上樹形比較靚，莖部冇分支。而樹葉方面，佢嘅葉係翠綠色，排列比較整齊嘅羽狀全裂品種。而佢嘅花一般生喺樹罅嗰度，花色係白色。佢嘅果係圓形，熟咗嗰時係紅色；啲核係啡色嘅波形品種。

習性
--

國王椰子鍾意喺夠嗮陽光同水分嘅地嚟生，唔單止好禁（kam1）黑麻麻嘅地區，甚至重抵抗到橫風橫雨嘅天氣。呢種植物重禁（kam1）移植到邊度種都得，但係佢唔禁（kam1）凍冰冰嘅天氣。

用途
--

呢樖嘢可以用嚟做公園同路邊、海濱嘅綠化植物。甚至可以用嚟做行道樹、庭院樹同綠籬植物都得。

相
-

|  |  |  |  |  |
| --- | --- | --- | --- | --- |
| 

|  |
| --- |
| 習性 |
| 習性  |

|  |
| --- |
| 葉 |
| 葉  |

 |

註
-

1. ↑  The Plant List (2010). "*Ravenea rivularis*". 原著喺2019-11-03歸檔. 喺2013-06-18搵到.

出面網頁
----


維基同享有多媒體嘅嘢：  
**國王椰子**

維基物種有資料講：***國王椰子***

* 國王椰子 王朝網絡
* Ravenea rivularis Jum. & H.Perrier 国王椰子 中国自然标本馆
* 非洲椰子 認識植物網
* 國王椰子 台灣Wiki
* 國王椰子 知網
* Ravenea rivularis Palmpedia
1825 年一幅圖畫；幅畫描繪畫畫人想像中嘅報喪女妖。
**報喪女妖**（粵拼：bou3 song1 neoi5 jiu2；英文：**banshee**，讀音似粵拼：ben1 shi4，嚟自愛爾蘭蓋爾文：**Bean Sidh**，大致係**仙子女**噉解）係愛爾蘭民間故仔入面嘅一種靈，有陣時亦都會畀人當做仙子嘅一種。

特徵
--

睇埋：仙子同埋鬼魂
報喪女妖最大嘅特徵係「會報喪」：根據民間傳說，當一個人就嚟要死嗰陣，報喪女妖就可能會現身；隻報喪女妖會喺即將要死嗰個人屋企外尖叫或者喊，而佢嘅叫聲往往會令周圍嘅人不寒而慄；外形上，報喪女妖多數會係年老嘅女人、似鬼魂、著住長同灰黑色嘅斗篷、長頭髮、而且對眼因為喊得多而紅嗮。

根據多數故仔嘅描述，報喪女妖冇惡意唔會害人，不過始終佢哋出現表示「就嚟有人死」，所以啲人普遍都唔多想見到佢哋。

現代
--

廿一世紀嘅奇幻故仔有時會提到報喪女妖，而且報喪女妖嘅形象仲出現咗變化，例如有啲作品會對報喪女妖條橋段作出創新，做出「報喪女妖唔係死亡嘅先兆，而係帶嚟死亡嘅惡靈，聽到佢哋嘅叫聲會引致死亡」噉嘅設定。

廿一世紀初有個後生女喺度 cosplay 扮報喪女妖－淨係「個樣似後生女唔係似老女人」呢點已經唔似傳統嘅報喪女妖。

註釋
--

1. ↑  Our Banshees Are Louder. *TV Tropes*.

睇埋
--

* 死靈
* 死神
* Macabre

攷
-

1. ↑  Banshee. *Encyclopedia Britannica*.
2. ↑  Briggs, Katharine (1976). *An Encyclopedia of Fairies*. Pantheon Books. pp. 14-16.

拎
-


維基同享有多媒體嘅嘢：  
**Banshee**

* Our Banshees Are Louder. *TV Tropes*.

| * 睇
* 傾
* 改
仙子 |
| --- |
| "Up the airy mountain, Down the rushy glen,
We daren't go a-hunting, For fear of little men;" |
| 相關嘅文 | 
* 調換兒
* 仙子結
* 餓草
* 仙子之地
* 仙子環
* 仙子要塞同仙子路徑
* 畀仙子騎
* 凍鐵
* 仙子畫
* 童話

 |  |
| 出名角色 | 
* 神仙教母（邪惡神仙教母）
* 仙子女王
* 奧伯朗同泰妲妮亞
* 小叮噹
* 糖梅仙子

 |
| 重要類型 | 
* 報喪女妖
* 黑魔狗
* 血骨精
* 藍帽精
* 博格
* 棕精靈
* 都拿痕
* 精靈
* 高扁
* 矮精靈
* 僻時
* Púca

* 紅帽精
* 海豹女
* 牙仙
* 鬼火
* 歐洲各地仲有好多種唔同嘅仙子傳說，呢度列唔晒出嚟...

 |
| 

| 第啲相關 |
| --- |
| 類似生物 | 
* 自然神靈同屋內神
* 死靈（鬼魂）
* 寧芙同薩提洛斯
* 場所精神
* 墮天使
* 使魔
* 人魚（美人魚）

* 元素精靈
* 變身妖
* Boogeyman
* 吸血鬼
* 聖誕老人
* 小綠人
* 瘦長人
* 日本妖怪

 |
| 拉雜相關 | 
* 魔法同巫婆
* 奇幻（Fantastique · 奇幻種族）
* 仲夏夜之夢
* 英格蘭、愛爾蘭、蘇格蘭同威爾斯

 |

 |
| 
* 仙子類

 |
**張力**，香港親中派政治人物，富力地產嘅創辦人之一。

生平
--

1953年，張力喺中國廣州出世，1973年左右做咗紡織廠工人，之後佢入咗廣州天河區政府做事，1986年做咗花園村酒店經理。到1980年代尾開始建築事業，到1990年代同香港人李思廉成立咗富力地產。

除咗富力之外，張力同阿仔張量重有其他生意，例如：力量發展、傳遞娛樂等。

2022年，張力因為喺加州做生意嗰陣企圖提供回扣嚟攞到建築項目嘅許可，美國話佢涉嫌行賄而被通緝（但富力官方聲明就話佢喺中國請一個三藩市舊高官食飯而被通緝）。之後佢喺英國倫敦畀人拉咗，可能要引渡去美國受審，張力要以1,500萬英鎊先可以保釋，但佢必須住喺倫敦一間公寓入面，日夜都有保安人員駐守。

公職
--

* 香港再出發大聯盟發起人

選舉經歷
----

喺2021年9月，佢成為香港特别行政區選舉委員會當然委員(港區全國政協委員)。

睇埋
--

* 李思廉
* 張量

參考
--

1. ↑  am730 (2022-12-13). 〈富力地產聯席董事長張力倫敦被捕 面臨引渡美國 開市瀉逾一成〉. *am730* (中文). 喺2023-04-07搵到.
2. ↑  〈富力地產：張力因宴請三藩市前官員被指控涉嫌行賄 - RTHK〉. *news.rthk.hk* (臺灣中文). 喺2023-04-07搵到.
3. ↑  〈組織架構 - 香港再出發大聯盟 - 官方網站〉. *www.hkcoalition.com*. 喺2023-11-09搵到.
4. ↑  〈香港再出發大聯盟團結各界〉. *www.takungpao.com.hk*. 喺2023-11-09搵到.
5. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
**索尼音樂發行有限責任公司**（英文：**Sony Music Publishing**；原名：**Sony/ATV Music Publishing**）係美國索尼娛樂旗下嘅一間音樂出版公司，成立喺1995年，係由索尼音樂出版公司同聯合電視音樂出版公司合併而成嘅。聯合電視音樂出版公司係Michael Jackson創立嘅，佢係喺1985年買咗呢間公司，佢擁有好多版權曲庫，包括Lennon–McCartney嘅歌曲。

2012年，索尼/聯合電視音樂出版公司領導嘅投資財團收購咗EMI音樂出版有限公司，令佢成為全球最大嘅音樂出版管理機構，佢嘅曲庫有超過300萬首歌曲。2016年，索尼公司收購咗傑克遜遺產管理委員會持有嘅索尼/聯合電視音樂出版公司50%嘅股份。

2019年8月1號，索尼/聯合電視音樂出版同索尼音樂娛樂合併，成為索尼音樂集團。

2021年2月10號，索尼/聯合電視音樂出版正式改返原本嘅名字，變做「索尼音樂發行」。

| * 睇
* 傾
* 改
 |
| --- |
| 創辦人 | 
* 井深大
* 盛田昭夫

 |
| 主要產品一覽 | 
* 機械狗（aibo）
* α
* BETACAM
* Blu-ray Disc
* BRAVIA
* BDZ
* CD
* Digital Audio Tape
* 索尼NT（英文：NT (cassette)）
* DVD
* SACD
* Handycam
* IC Recorder
* Sony Reader
* Memory Stick
* MiniDisc
* DV
* PlayStation
* FeliCa
* S/PDIF
* UMD
* Walkman
* XDCAM
* XPERIA
* So-net

 |
| 歷史產品一覽 | 
* QRIO
* Skysensor
* Betamax
* CLIE
* Digital Mavica
* QUALIA
* WEGA
* mylo
* NETJUKE
* VAIO
* Sony Tablet
* AIWA
* Discman
* DATA Discman
* MD Data
* Hi-MD

 |
| 其他事業 | 
* VAIO
* Sony Imaging Products & Solutions Inc.
* 索尼音樂娛樂
* 香港索尼音樂娛樂
* 台灣索尼音樂娛樂
* 索尼音樂娛樂中國控股
* Gracenote
* VEVO
* Sony BMG
* Sony/ATV Music Publishing
* SRE Holdings
* M3
* Sony Marketing
* Sony Mobile
* Sony Corporation of America
* 索尼娛樂
* 索尼影業
* 索尼影業電視

 |
| 相關文章 | Walkman製品一覽
 |
皇后街夾麥歌盧街西北角嘅中文路牌
**皇后街**（英文：**Queen Street**）係加拿大多倫多嘅一條大街，歷史可以追溯到1793年左右，本來叫 Lot Street，後來改叫 Queen，紀念維多利亞女皇，即係叫 ｢皇后｣ 其實唔啱，但係路牌係咁寫；條街因為有段喺多倫多中區華埠附近，係多倫多少數有中文路牌嘅街之一。

同好多打橫嘅多倫多大街一樣，央街將佢切開兩半，央街以東叫皇后東街（Queen Street East），央街以西叫皇后西街（Queen Street West）。條街有兩個地鐵站，分別係皇后東西街交界嘅 Queen 站同皇后西街夾 University Avenue 嘅 Osgoode 站。跟住條街行嘅係501號街車，但係因為受安大略綫工程影響，Broadview 至麥歌盧街一段改咗道。

條街途經嘅主要地點包括彌敦菲臘廣場、伊頓中心等等。

參考
--


維基同享有多媒體嘅嘢：  
**Queen Street, Toronto**

1. ↑  Bunch, Adam (June 23, 2015). "A tour of Queen & Spadina a hundred years ago" (加拿大英文). 喺2023年7月26號搵到.
2. ↑  "Streetcar Service Changes" (加拿大英文). Toronto Transit Commission. 喺2023年7月26號搵到.


|  |  |
| --- | --- |
| Stub icon | 呢篇同路有關嘅文係楔位文。歡迎幫維基百科擴寫佢。睇 • 論 • 改 • 歷 |


|  |  |
| --- | --- |
| Stub icon | 呢篇加拿大相關文係楔位文。歡迎幫維基百科擴寫佢。睇 • 論 • 改 • 歷 |
**錢達**（1953年1月11日—），臺灣政治人物，藍天行動聯盟副主席，曾經代表新黨任職僑選立法委員。佢依家喺在康寧大學臺北校區兼任英文老師。

學歷
--

* 美國德州大學土木工程碩士

經歷
--

* 美國加州匹茲堡市市政府工程師
* 美國加州福祿風力發電公司主任工程師
* DTC & Associate總裁
* 美國國際工程顧問公司總工程師
* 民主中國陣線第一、二屆監事會主席
* 海外興中會執行委員
* 抗日戰爭史實維護會總幹事

政治參與
----

佢被視為「深藍」嘅政治人物，曾經係新黨嘅立法委員。之後，佢領導藍天行動聯盟，發言不時抗議國民黨高層，又對美國政府、民進黨持負面態度。

爭議
--

環繞錢達嘅爭議，有唔少係關於佢用言語，甚至係肢體攻擊一啲同佢唔同立場嘅人。

### 2017年暴力對待記者

2017年3月29日，有傳媒記者訪問反年金改革人士時，因記者未出示記者證，錢達向記者用粗口大罵同埋掐住佢條頸。同月30日，台灣新聞記者協會發表聲明譴責錢達嘅行為。

### 2020年辱罵國民黨青年團成員王竟倫

2020年2月5號，國民黨青年團喺中央黨部前嘅一次記者會入面，錢達率眾到場抗議國民黨黨主席補選規則被黨中央把持，錢達多次辱罵青年團成員王竟倫「雜碎」，結果被判公然侮辱罪，罰金5000元，可易服勞役5日。

### 2021年搗亂台灣東突厥斯坦協會活動

2021年12月11日，台灣東突厥斯坦協會舉辦論壇，探討中共針對維吾爾人嘅大清洗，美國在台協會（AIT）代表發表演講時，遭到錢達等人現場騷擾，他們公然嗆聲要美國滾出去。主辦單位譴責這些少數人利用台灣嘅自由破壞台灣嘅自由，並已報警，將追究佢地嘅法律責任。

參考
--

1. 1 2 3 4 5 6 7 8 9  立法院 (2013-07-23). 〈立法院〉. 《立法院》 (臺灣中文). 喺2023-11-02搵到.
2. 1 2  自由時報電子報 (2020-08-20). 〈辱罵青年團成員「雜碎」 錢達辯是「美國名菜」 - 社會 - 自由時報電子報〉. *news.ltn.com.tw* (中文). 喺2023-11-02搵到.
3. 1 2  〈維吾爾法庭論壇「統派鬧場」當AIT代表面喊「美國滾出去」主辦單位提告 | 政治〉. 《Newtalk新聞》 (中文). 2021-12-11. 喺2023-11-02搵到.
4. ↑  〈退休軍警反年改 盤查記者：不支持我們就滾 | 生活〉. 《Newtalk新聞》 (中文). 2017-03-29. 喺2023-11-02搵到.
亮賢居
亮賢居喺詩歌舞街83號
**亮賢居**（**Shining Heights**）喺香港大角咀詩歌舞街83號，發展商係恆基兆業同埋香港小輪，管理公司係偉邦物業管理有限公司，管理費係平均平方呎建築面積約莫$1.98，2009年11月21號入伙。部份單位有維多利亞港海港景色或者深水埗景色同埋獅子山景，中低層單位就望到大角咀工廠景同埋西九龍走廊。

屋苑規劃
----

屋苑用展翅式嘅規劃設計，高60層，有348個單位。標準樓層每層有8戶，當中6伙係兩房戶型，但係面積就超過700平方呎。標準3房單位，全部係1,100平方呎設計，除咗主人套房之外，廚房裏面都有多用途房。

物業最高幾層作為「行政樓層」，單位用料同配套較低層單位高級之外，重有1,600至2,100方呎嘅相連大戶。呢批特色大戶嘅樓底有成11呎5吋至到15呎7吋高。「亮全城」複式大戶喺頂層59、60樓，面積有成3,431至到4,445平方呎，重有佔地950至到1,200平方呎嘅私家天台花園同按摩浴池。

重有，屋苑選用嘅廚櫃家電系列，係恒基系樓盤之冠，成本至少高過嘉亨灣40%。當中智能家居設備總投資約莫5,000萬至到6,000萬蚊，普通單位每戶設施投資總共約莫15萬蚊，行政樓層每戶超過30萬蚊。亮賢居示範單位就喺尖沙咀美麗華商場3樓。

會所
--

亮賢居住客會所CLUB VANTAGE用Urban Resort做主題，面積有成54,000平方呎，喺2同3樓嘅RELAX ZONE有區內少有嘅42米長戶外泳池、私人影院、卡拉OK室、燒烤場同埋兒童遊樂場等等，設施有成30幾項；而喺51樓嘅空中會所SKY CLUB離地550呎，裏面有星夜宴會廳、維港健身室同埋空中水療閣等等，戶外風景乜都睇到。

亮賢居入口係酒店式設計，樓底高超過16呎，並且為住客度身訂造「巨星級」嘅管理服務，包括24小時禮賓服務、預訂五星級酒店到會、安排水療同美容服務、天才兒童培訓計劃同埋點對點中港專車接送等等，打造出精品豪宅概念。

鄰近
--

屋苑喺大角嘴，因此附近有唔少舊樓、工廠大廈，甚至殯儀館。物業前面係西九龍走廊嘅高架天橋，部分低層單位預計受到汽車聲浪影響。

睇埋
--

* 聚賢居
* 匯賢居

附近屋苑
----

* 港灣豪庭

參考
--

**版Template:Reflist/styles.css無内容。**

1. ↑  明報：亮賢居每戶豪裝80萬廚櫃恒基擬農曆新年後推盤，2009-01-14
2. ↑  置業家居：亮賢居特低定息誘買家　入場費低於$400萬，2009-02-21

維基同享有多媒體嘅嘢：  
**Shining Heights**

出面網頁
----

* 亮賢居官方網頁
* 恒基兆業
* 香港小輪
**宏利金融股份有限公司**（英文：**Manulife**，全名 **Manufacturers Life Insurance Company**；法文：**Manuvie**，全名 **Compagnie d’Assurance-Vie Manufacturers**；TSX：**MFC**，港交所：00945，紐交所：**MFC**）總部位於加拿大多倫多，係一間喺香港交易所上市嘅保險公司。早喺1887年由約翰·麥克唐納爵士創立。主要業務係提供範圍廣泛嘅金融產品同服務，包括個人人壽保險、團體人壽及醫療保險、團體退休金計劃、再保險服務，以及投資管理服務。

公司喺加拿大註冊，主席係Arthur R Sawchuk，總裁兼首席執行官就係Dominic D'Alessandro鄧立忠。

公司喺多倫多證券交所、NYSE同PSE菲律賓證券交易所掛牌，全部都係代號MFC。

按二零零七年三月三十一號嘅市值計算，宏利金融係全球第六大嘅人壽保險公司。

信貸評級
----

喺二零零六年，宏利金融旗下攞到評級嘅附屬保險公司獲標準普爾信貸評級（「標準普爾」）將佢嘅財政實力評級由「AA+」調升至「**AAA**」，反映宏利金融財政實力雄厚。宏利喺香港、澳門與及台灣業務嘅控股公司－香港的宏利人壽保險（國際）有限公司亦係宏利金融旗下其中一間獲給予「AAA」評級嘅附屬公司。「AAA」評級係標準普爾八個評級類別中**最高級別**，宏利攞到呢個評級，足證佢管理架構完善以及財政狀況穩健。

「AAA」評級係標準普爾二十一個評級類別中最高嘅級別，全球得兩間上市壽險公司嘅附屬保險公司有呢個評級，而宏利金融就係其中一間；而另一間係「股神」巴菲特嘅巴郡公司（Berkshire Hathaway）。

代表人物
----

* 龍子明，宏利人壽保險高級行政區域總監

連出去
---

* 宏利金融股份有限公司官方網站
* 宏利香港官方網站
* 中宏人壽保險有限公司
**第一次世界大戰**（粵拼：dai6 jat1 ci3 sai3 gaai3 daai6 zin3，World War I），亦有人叫佢做**大戰**（Great War）、**一戰**，同埋**完所有仗嘅仗**（The War To End All Wars），係一個全球性嘅武裝衝突，主要喺1914年至到1918年嘅歐洲打。由於主要戰場響歐洲，所以又叫「歐戰」。超過九百萬士兵同埋平民死咗。當時世界上大多數國家都捲入咗呢場戰爭，呢場仗對於二十世紀嘅歷史有決定性嘅影響，據估計損失咗1700億美元（當時幣值）。

協約國包括法國、俄羅斯帝國、英國，同埋（由1917年開始，因為德國打沉美國商船）美國。中國響1917年8月14號對德、奧宣戰。佢哋打敗咗同盟國，包括奧匈帝國、德國、鄂圖曼帝國、同埋保加利亞。意大利喺1915年入咗協約國，而俄羅斯就喺1918年3月退出唔打。

戰爭嘅導火線係1914年6月嘅薩拉熱窩事件，戰線主要分做東線（俄國對德奧作戰）、西線（英法對德作戰）同南線（又叫巴爾幹戰線）（塞爾維亞對奧匈作戰），其中西線最慘烈。西線打嘅地方有一系列嘅壕溝同埋堡疊，中間有度叫無人地帶（No man's land）嘅地方隔開。呢啲堡疊由北海一直去到瑞士。呢種用靜態壕溝嚟打嘅仗，對於好多人嚟講界定咗呢場仗。喺東線，嗰度嘅大平原同埋有限嘅鐵路網絡阻止咗壕溝戰對峙嘅發生，但都係打到咁激。中東同埋意大利嗰邊都打得相當激嘅。海上面都有得打，甚至第一次喺天空有得打仗。

呢場仗使到四個帝國瓦解，包括奧匈、鄂圖曼、德意志同埋俄羅斯。德國冇晒佢啲殖民地，啲例如捷克斯洛伐克、愛沙尼亞、芬蘭、拉脫維亞、波蘭同埋南斯拉夫等等嘅國家獨立。呢場戰爭嘅開支為大英帝國嘅瓦解搭好咗舞台，亦都使到法國爛成代。

第一次世界大戰代表咗由拿破崙時代開始嘅舊世界秩序結束。呢場仗嘅結果係第二次世界大戰爆發嘅一個重要因素。

時序
--

戰前各國結盟情況，意大利雖然喺戰前加入三國同盟，但係開戰之後冇出兵幫德國同奧匈帝國
### 1914年

1914年6月28號，奧匈帝國皇儲斐迪南大公同夫人喺薩拉熱窩畀波斯尼亞塞爾維亞人普林西普刺殺身亡。

7月23號，奧匈帝國向塞爾維亞王國發出最後通牒。塞爾維亞同意大部分要求。7月28號，奧匈向塞爾維亞宣戰。7月31號，德國向俄國發出最後通牒，要求俄國喺12個鐘頭之內取消總動員，俄國冇理佢。

8月1號，德國向俄國宣戰，又向法國發出最後通牒，要求法國保持中立，法國冇回覆佢。8月2號，德國向比利時發出最後通牒，要求比利時畀德軍過境。8月3號，德國向法國宣戰。8月4號，德軍入侵比利時，英國向德國宣戰。

8月4號至16號，列日戰役，德軍攻佔比利時列日。

8月6號，奧匈向俄國宣戰。8月12號，英國向奧匈宣戰。

8月23號，日本向德國宣戰。

8月23號至9月11號，加利西亞戰役，俄軍打贏奧匈軍，佔領咗利沃夫。

8月26號至30號，坦能堡戰役，德軍打贏俄軍。

9月5號至12號，第一次馬恩河戰役，德軍對巴黎嘅攻勢畀協約國擋住。

9月28號至10月10號，安特衛普圍城戰，德軍佔領比利時嘅安特衛普。

11月1號，俄國向鄂圖曼宣戰。11月5號，英法向鄂圖曼宣戰。

11月7號，青島嘅德軍向日軍投降。

12月1號，奧匈軍佔領貝爾格萊德，但係好快畀塞爾維亞軍收復。

12月22號至1915年1月17號，薩利卡米什戰役，俄軍贏咗鄂圖曼軍。

### 1915年

1915年2月19號至1916年1月9號，加里波利之戰，協約國想打通博斯普魯斯海峽但係失敗咗。

1915年5月7號，盧西塔尼亞號客輪畀德軍潛艇擊沉。

5月23號，意大利向奧匈宣戰。

6月23號至7月7號，第一次伊松佐河之役，奧匈軍打贏意軍。

8月5號，德軍佔領華沙。

10月14號，保加利亞向塞爾維亞宣戰。

### 1916年

1916年2月21號至12月18號，凡爾登戰役，法軍擊退德軍進攻。

5月31號至6月1號，日德蘭海戰，德國海軍突破唔到英國海軍嘅封鎖。

6月4號，俄軍發起布魯西洛夫攻勢。

8月27號，羅馬尼亞向奧匈宣戰。

12月6號，德軍進入布加勒斯特。

### 1917年

1917年9月高加索戰場形勢圖，黃色係俄軍佔領嘅鄂圖曼領土
1917年2月1號，德國恢復無限制潛艇戰。

3月1號，美國公開德國外相詹默曼傳畀德國駐墨西哥大使嘅詹默曼電報。3月3號，詹默曼喺記者會承認詹默曼電報係真嘅。

3月11號，英軍進入巴格達。

4月6號，美國向德國宣戰。

11月7號至8號，俄國發生十月革命。

12月3號，新成立嘅蘇俄政府同德國宣佈暫時停火同準備停戰談判。12月9號，羅馬尼亞同同盟國簽署停戰協議。

12月11號，英軍佔領耶路撒冷。

### 1918年

1918年東線形勢
1918年3月3號，同盟國同蘇俄簽署《布列斯特－立陶夫斯克條約》。

7月15號至8月6號，第二次馬恩河戰役，德軍進攻畀協約國擊退。呢次係德軍響西線最後一次大規模進攻。

8月8號，協約國喺西線開始「百日攻勢」。8月8號至12號，亞眠戰役，德軍輸咗。

9月29號，保加利亞同協約國簽署《薩羅尼卡停戰協定》。

10月24號至11月3號，維托里奧威尼托戰役，以意軍為主嘅協約國軍打贏奧匈軍。10月28號，捷克斯洛伐克宣佈獨立，奧匈帝國開始解體。10月30號，鄂圖曼同協約國簽署《穆茲羅斯停戰協定》。

11月3號，奧匈帝國同協約國達成停火協議。11月9號，德國首相馬克西米利安親王宣佈德皇威廉二世退位。11月11號，德國同協約國簽署《康邊停戰協定》。

註
-

1. 1 2  Evans, David. Teach yourself, the First World War, Hodder Arnold, 2004.p.188

睇埋
--

* 凡爾賽條約
* 第二次世界大戰


維基同享有多媒體嘅嘢：
**第一次世界大戰**（類）
典型嘅黑膠唱盤，可以見到用來對速度嘅三行白點
**唱機**或者**唱盤pun2**（英文：turntable，英文讀音：/ˈtɚnˈteɪbl/），又或者講明係**黑膠唱盤**，係用來播黑膠碟嘅電器。主要部分包括摩打、金屬圓盤（唱盤）、圓盤上面嘅軟膠墊、唱臂同唱頭，傳統上圓盤上面會有兩三行點，分別對應大碟嘅 33 轉、細碟嘅 45 轉同好少用嘅 78 轉三種標準轉速，本來係用來畀人用肉眼觀測速度啱唔啱，使唔使微調（見到啲點唔郁就即係速度啱），後來有自動測速度嘅唱機，啲點就變咗可有可無。

唱頭上面有唱針，唱片轉嘅時候同唱針接觸，唱針就會震動，出返原聲，但係呢種聲係細到幾乎聽唔到，要用電路放大。傳統唱盤唔會自己出聲，而係要駁音響組合或者混音器，但係2010年代開始有自己出聲嘅唱盤；而今亦都有 USB 唱盤，將訊號數碼化之後直接傳畀電腦。

唱機嘅前身係留聲機（phonograph），駁音響組合嘅時候，唱機嘅專用接口亦都係寫 Phono。

註
-

1. ↑  所謂 33 轉其實係每分鐘 33⅓ 轉，不過冇人會咁講

攷
-

1. ↑  "What Makes 78 RPM Records Different than 33s and 45s?" (英文). 喺2023年3月24號搵到.
2. ↑  〈平玩黑膠無難度：入門唱盤推介〉. *Spill* (香港中文). 2016年9月13號. 喺2023年3月25號搵到.
3. ↑  Ranj, Brandt (2021年4月9號). "These USB Turntables Let You Make Digital Copies of Your Records". *Rolling Stone* (美國英文). 喺2023年3月25號搵到.


|  |  |
| --- | --- |
| Stub icon | 呢篇**黑膠唱盤**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
煎堆
黑白芝麻煎䭔
黑白芝麻煎䭔連餡料
**煎堆**（粵拼：zin1 deoi1），正寫**煎䭔deoi1**（「䭔」音同堆）；亦有叫**油炸䊦**；係中國廣東一種食品。華北叫佢做**麻糰**，而海南就叫佢做**珍袋**，台灣叫佢做**麻飴**，越南叫佢做𥹘炟（越南文：bánh rán）（bánh rán，「炸糕」）。

做法
--

做法係炸糯米粉糰，加芝麻。做嗰陣可以包麻茸、豆沙餡，不過亦都可以無餡。

習俗
--

煎堆喺廣東、香港同澳門一帶係賀年食品，正所謂「煎堆轆轆，金銀滿屋」，即係富有嘅意思。另外有隻石榴花煎堆，上面有紅花點綴，好似石榴咁，寓意多仔多福。

煎堆喺香港粥舖會當油器賣，部份香港酒樓都會當點心咁賣。

起源
--

喺唐朝時長安已經有**碌堆**呢樣宮廷食品，唐初詩人王梵志有詩：「貪他油煎䭔，愛若菠蘿蜜。」之後唔少中原人南遷，帶埋煎堆來南方，成為廣東食品。

有關俗語
----

* 「年晚煎堆，人有我有」（粵語）
* 「煎堆碌碌，金銀滿屋」（粵語）

註
-

1. ↑  〈康熙字典〉・戌集下・䭔： 【廣韻】【集韻】𠀤都回切，音磓。【玉篇】蜀人呼蒸餠爲䭔（食追）。
2. ↑  〈課堂 60 煎䭔〉. 原著喺2007年9月27號歸檔. 喺2007年9月16號搵到.

睇埋
--

* 九江煎堆
* 牛脷酥
* 油炸鬼

出面網頁
----

* 做、煎䭔、油䭔的粵語故事，灼見名家
* 煎堆的傳說
* 廣東煎堆
* 他乡遇故知 吹气的煎堆
* 海南小吃-煎堆
依幅 1901 年嘅插圖描繪藍鬍鬚將條鎖匙遞畀佢老婆。
呢幅 1875 年嘅插圖描繪女主角啲阿哥殺死藍鬍鬚，當中藍鬍鬚係著住紅色衫嗰個男人。
《**藍鬍鬚**》（粵讀：laam4 wu4 sou1；法文：**Barbebleue**；英文：**Bluebeard**），又有譯做《**藍鬍子zi2**》，係一個源自法國嘅民間故事。

呢個故仔有畀人當係童話噉出版，《格林童話》第一版入面都有收錄。

情節大要
----

話說好耐好耐之前，有個又有錢又有權嘅貴族男人，佢出嗮名個樣生得奇特，成面都係藍色嘅鬍鬚，所以畀人改咗個花名叫**藍鬍鬚**。藍鬍鬚先後噉娶咗六個老婆，但佢娶親老婆個老婆最後都會離奇失蹤。女主角係屋企嘅孻女，有一日藍鬍鬚嚟到佢屋企，同佢哋講話佢想娶女主角做老婆，仲即場請咗佢哋食餐大餐。女主角屋企全屋上下都好驚唔想個女嫁畀藍鬍鬚，但女主角見佢咁有錢，就自願話想做藍鬍鬚嘅老婆，肯搬去藍鬍鬚嗰間又大又豪華又偏遠嘅城堡嗰度住。

結婚嘅嘢搞好嗮，女主角到咗城堡，冇幾耐藍鬍鬚就話佢突然間有事要出遠門，要離開城堡幾日。臨走之前，藍鬍鬚交低一條神秘鎖匙畀女主角－女主角發覺條鎖匙可以打開城堡入面嘅任何一道門，間間房入面都有各種嘅金銀財寶，同時藍鬍鬚仲講低一樣嘢：

|  |  |  |
| --- | --- | --- |
| 「 | 城堡最底有間密室，你鍾意去城堡邊間房玩都得，但絕對唔准入密室。 | 」 |

藍鬍鬚走咗之後，女主角一個人喺城堡有啲悶，就請咗佢家姐**安妮**（Anne）同埋幾個朋友一齊嚟開 paa1 ti4。玩吓玩吓女主角開始好奇，想知地底密室裏面有啲乜，點解會唔准入。最後佢終於忍唔住一個人落咗去開密室嘅門。

一入到去密室，女主角就發現間房成地都係血，而且牆上面仲有一個個鈎，藍鬍鬚打前嗰六個老婆嘅死屍就掛咗喺啲鈎上面。嚇到冇咗半條命嘅女主角一個唔小心，手上條鎖匙跌咗落地，沾到地上面嘅血。女主角執返條匙就即刻有咁快得咁快逃走，一路走仲一路想抹返乾淨條鎖匙上面嘅血。不過原來條鎖匙施咗魔法，啲血跡抹極都抹唔甩。

嗰晚藍鬍鬚提早咗返城堡。佢見到條鎖匙上面嘅血跡，知道女主角入過密室。大發雷霆嘅藍鬍鬚話要即刻殺咗女主角。而正當藍鬍鬚要落手之際，安妮帶埋女主角啲阿哥嚟到城堡，仲個個都擸嗮架生，最後眾人就郁手殺咗藍鬍鬚。

事後，藍鬍鬚啲財富同城堡就歸女主角擁有。女主角安排好好噉安葬藍鬍鬚頭嗰六個老婆，跟住就用佢得到嘅錢接濟屋企人，最後佢自己仲搵到個理想嘅伴侶。於是除咗藍鬍鬚之外，所有人都開開心心噉生活落去。

亦都有啲版本話女主角後嚟變做女版嘅藍鬍鬚－會係噉搵男人結婚，次次結咗婚之後都會殺咗自己個老公，再將條屍掛喺原先嗰間密室度。

影響
--

《藍鬍鬚》呢個故仔好出名，有畀人改編做戲同歌劇等嘅文化產物。

亦有好多創作品係取材自《藍鬍鬚》嘅，例如香港嘅二人音樂組合 Per se 就有首歌《無門》係取材自《藍鬍鬚》，亦可以睇吓美國 DC 漫畫《Fables》有用藍鬍鬚做佢其中一個主要角色。

睇埋
--

* 《美女與野獸》，都係講到有個後生靚女嫁咗畀一個個樣好怪嘅男人，不過《美女與野獸》入面嗰個怪男人唔係連環殺人狂。
* 恐怖故仔，有人話個故仔如果唔係講到有魔法嘅鎖匙，就會完全係恐怖故仔唔係童話。
* 血之女伯爵，有傳言話佢都係鍾意用後生女人嘅血嚟沖涼（似某啲版本嘅藍鬍鬚）。
* 連環殺手
* 亨利八世

註釋
--

1. ↑  有版本話藍鬍鬚有怪病，所以先會啲鬍鬚藍色。呢個版本仲話藍鬍鬚想用佢啲老婆嘅血嚟沖涼，用嚟醫佢個怪病。

攷
-

1. ↑  E. A. Vizetelly, Bluebeard (1902); E. Sidney Hartland, "The Forbidden Chamber," in *Folklore*, vol. iii. (1885); and the editions of the Contes of Charles Perrault (q.v.). Cf. A. France, Les Sept Femmes de Barbe Bleue (1909).
2. ↑  A Bluebeard of Wives. *The Paris Review*.
3. ↑  90天每日一歌 - 《無門》 Per Se，*Vocus*
4. ↑  Bluebeard. *Comic Vine*.
5. ↑  Bettelheim, Bruno (1977). *The Uses of Enchantment*. New York: Vintage Books.

拎
-


維基同享有多媒體嘅嘢：  
**Barbebleue**

* 藍鬍子 - 米雪廣東話格林童話（佢啲情節同上面提到嘅版本有少少出入），YouTube
* Bluebeard（英文），英文版《藍鬍鬚》。
焦爾達諾·布魯諾
**焦爾達諾·布魯諾**（意大利文：**Giordano Bruno**，1548年1月1號—1600年2月17號）係意大利文藝復興時期嘅天文學家、哲學家，撐哥白尼嘅日心說，1600年畀天主教宗教裁判所話佢係「異端」而處死佢。

布魯諾喺那不勒斯出世，原名叫 Filippo Bruno，但係佢後嚟改名叫 Giordano Bruno。佢十五歲就做咗修士，喺修道院讀到好多古代典籍，受到古埃及赫爾墨斯主義（Hermeticism）影響，相信太陽係地球同行星嘅中心。哥白尼發表《天體運行論》之後，佢大力支持爾個學說，被開除教籍，到處流亡，但仍然繼續同當地啲宗教人士、哲學家辯論。

布魯諾寫咗《論宇宙與世界》（On the Infinite Universe and Worlds）幾本書，以佢嘅宇宙論而聞名，佢嘅理論包括宇宙係無限嘅同埋星星都係遠距離嘅太陽，而且每個星星都有自己嘅行星（外行星）。佢亦提出宇宙可能有好多個世界，而且唔同嘅宗教應該和平共處。

布魯諾唔係一個數學家，佢係用哲學思考去推演。佢唔係一個無神論者，相反，佢認為無限嘅宇宙更加顯示上帝無限嘅創造力。佢一開始係一個天主教多明我會修士，但係佢喺日內瓦嘅時候改信加爾文教。之後，因為佢嘅宇宙論太過大膽，否認幾個天主教核心教義，連支持日心說嘅天文學家都接受唔到，結果喺1600年被羅馬嘅宗教裁判所判處火刑，監生燒死喺羅馬嘅鮮花廣場（Campo de' Fiori）。

參考
--

* Giordano Bruno 英文維基百科（英文）
* Giordano Bruno | Biography, Death, & Facts  Britannica （英文）
* Giordano Bruno Stanford Encyclopedia of Philosophy （英文）